Rethei le thilrit mi vialte hna, ka sinah ra tuah u, dinhnak kan pek hna lai. Ka seihnam kha i bei u, kei cu nunnem le mitoidor ka si caah ka nawl hi i cawn ve u; cun dinhnak kha nan hmuh lai. Ka seihnam cu a bei a nuam i ka thil cu a zaang.Matthew 11:28\nCu asi caah zei dang vialte nakin Pathian Pennak le zeidah tuah hna seh ti a kan duh timi kha biapi deuh in ruat u law thil dang vialte hna zong hi an pek ṭhiamṭhiam ko hna lai. Cucaah thaizing nih lungretheihnak cu a za in aa ngeih ve ko lai. Ni khat nih a chuahpimi harnak cung i a dang chonh chih lengmang hi a herh lo. Matt 6:33-34\nPakhat le pakhat nan thilrit kha i chawng u law cuticun Khrih nawlbia kha nan zulh a si lai. Galati 6:2\nZeithil kong hmanhah lungrethei in um hlah uh. Pathian daihnak, minung hngalhnak a lonhtu nih cun, khrih Jesuh chungah nan lungthin le nan ruahnak cu him tein a chiah lai. Filipi 4:6-7\nNifa kan nunnak ah kan phorhmi thilrit a um cio. Sualnak, lungretheihnak, ngaihchiatnak, lung awtawmnak, lungrawhnak, zawtnak le harsatnak phunkip, uhttanhnak le midang huatnak, mi he i raalnak le i rem lonak, midang ngaihthiam khawhlonak le midang sual cinkenpengnak, leiba le chungkhar unau fale kongah thilrit tbk thilrit phorhmi kan ngei cio. Khrihfa nuncan ziaza kan timi hi hi bantuk retheihnak le thlirit tampi a um lio ko zongah Pathian kha fekte'n zumhnget peng i nuntha ngeih hi asi bik.\nThilrit le retheimi kan si ahcun:\nPathian sin panh hmasat a herh. " ka sinah ra tuah u, dinhnak kan pek hna lai." tiah zeizong vialte cung i nawl ngeitu a lianngan Pathian nih akan sawm. Zei bantuk thilrit kan phroh hmanh ah cu thilrit he Pathian cu panh hmasat a herh. Cu lawnglawngah dinhnak kan hmuh lai. Pathian sinin kan i hlat deuh pauh ah kan thil a rit deuh lai tinak asi.\nKhrih seihnam kan i bei hmasat a herh. Khrih seihman cu toidornak le nunneemnak an si. Amah Pathian hrimhrim nih " kei cu nunnem le mitoidor ka si" ati. Toidor te le nunneem te in kan nunthiam a herh. Toidornak le Nunneemnak hi Khrih nawl asi caah kan i cawn hmasat a herh, zeicaah tiah Pa thian nih "ka nawl hi i cawn ve u" akan ti. Zeicaah tiah Pathian nawl asimi toidornak le nunneemnak hmangin dinhnak kan hmuh nakhnga caah asi. "Ka nawl hi i cawn ve u,cun dinhnak kha nan hmuh lai" tiah Pathian nih a ti. Mi toidor le mi nunneem cu mi he an i reem. "Ral pakhat ngeih hi atamtuk, hawi thawngkhat ngeih hi a tlawmtuk" tiah an i ruah. Mi tordor le mi nunneem pawl cu an thinlung a zaang, an i nuam, an i lawm, an nun a nuam, an seihnam bei a nuam i an thil a zaang. Zeicaahtiah Pathian hrimhrim nih "Ka seihnam cu a bei a nuam i ka thil cu a zaang" ati. Pathian seihnam cu Toidornak le Nunneemnak asi.\nCu asi caah a thilritmi kan hawile kan unau rualchan kha an thilrit kan chawn a hau. Lungrethei ngaihchiami cu kan hnemh ahau, ruahchannak a dawng dengmang mi zong thazaang pek kan hau, a dam lomi veh kan hau, kan cung i a thinhungmi sinin ngaihthiam hal kan hau, kan cung i a sualmi hna zong kan ngaihthiam hau. Sualnak chung i aa ciahmi, Jesuh Khamhnak aa fiang lomi zong Khamhnak Thawngtha kan chimh ahau. Zei caah tiah Bible hrimhrim nih Pakhat le pakhat nan thilrit kha i chawng u law cuticun Khrih nawlbia kha nan zulh a si lai ati.Mi nih kan cung ah tuah hna seh ti kan duh bantuk in mi cung ah kan tuah hmasat ahau.\nPathian nih zeidah tuah rih hna seh ti a kan duh hnga? Thil dang tampi a um ko lai. Cu vialte lakah a tang lei thil pawl ruat than hna usih.\n1. Pathian Pennak Kan Nunnak Ah Tlung Seh ti a duh.\nPathian cu mi vialte nih khamhnak hmu hna seh ti le biatak kha hngal hna seh ti a duhmi Pathian kan Khamtu Bawi asi (1 Timothy 2:3-4). Pathian pennak cu minung thinlung chung asi bik i kan nunnak kip ah Amah Pathian kha akan Khamtu le kan Nunnak Bawi ah kan cohlan tikah Khirh Pennak akau chinchin. Cu caah Khrih nih a nunnak pek tiangin akan dawtnak kha a langh ter. Khrih Jesuh he kan i pehtlaihnak thawngin vancung khua i amah sin i uktu si ve dingah, amah he cun a kan thawhter. Khrih Jesuh thawngin a langmi a dawtnak chung i a ummi a vel cu zeitluk in dah a ngan ti kha a zungzal in hmu hna seh ti a kan duh caah, hi cu a tuah (Efesa 2:6). Khrih nih thlacam ning akan cawn piaknak hrimhrim ah "Na Pennak Tlung Cang Ko Seh" (Matt 6:10) tiah akan cawn piak. Zeitin dah Pathian Pennak kan nunak ah a tlun khawh ve lai, Khanmhnak Ro zeitin dah kan co khawh ve lai?\nPathian sinah kan sualnak kan phuan ahau. Pathian sinah kan sualnak cu kan phuan hna ahcun, a dingmi le zumh awk tlakmi a si caah, a biakam kha let loin kan sualnak kha a kan ngaihthiam lai i kan palhnak vialte kha a kan thianhpiak dih lai (1 John 1:9)\nPathian kha kan thinlung taktak in kan zumh i, kan ka in kan phuan a hau. Zeicahtiah kan lung in kan zumh i Pathian he i remnak kan hmuh; kan kaa in kan chim i khamh kan si. Cathiang nih, “Amah a zummi paoh cu ningzahnak an ing lai lo,” tiah a ti. A zummi paoh, a ti, Pathian cu kan dihlak Bawipa a si i amah a zummi paoh cu thluachuahnak tampi in a pek ko hna. Cathiang nih, “Bawipa min a aumi paoh cu khamh an si lai,” a ti. (Rom 10:9 -13)\nPathian Velngeihnak kha kan cohlan a herh. Kannih cu vel kaan ngeih hna caah akan khamh i khamhnak kan hmuh cu amah kan zumhnak thawngin a si. Khamhnak kan hmuhmi cu kanmah tuahmi a si lo, Pathian laksawng a si. Hi kongah hin kan i porhlawt khawhmi zeihmanh a um lo, zeicahtiah kanmah ṭuannak thawngin kan hmuhmi a si lo. (Efesa 2:9)\nPathian Khamhnak Ro Kan cohlan a herh. Pathian nih amah a zummi hna cu Pathian fa cannak nawl kha a pek hna.( John 1:12)\n2. Khamhnak Ro Cotu Hna Cu Nuntha in Nung Hna Seh Ti Akan Duh.\nKannih cu Pathian kutchuak kan si i Pathian nih thil ṭha tuah dingah a rak kan tinh bantukin Khrih he kan i pehtlaihnak thawngin thil ṭha cu kan tuah khawhnak hnga a kan ser ṭhanmi kan si. (Efesa 2:10). A tawifiannak in thlachiatruah nun kan ngeih ding asi.\nKhrih zumtu hna nih thil ṭha tampi an tuah khawh. Jonah zumhnak nih amah le a chungkhar vialte tilian chungin khamhnak a tlunpi. Moses zumhnak nih amah le a miphun vialte tiangin saltaannak in khamhnak a chuah pi. Joseph zumhnak nih a unau vialte harsatnak in a khamh khawh. Abramham zumhnak nih Pathian kamhmi ram ah a chungkhar le a unau tiang a phanhpi khawh. Jesuh chan rel tikah Abramham min reel chih asi fawn. (Hebrew 11: 7-29)\nKan nih teh zeitin dah Khrihfa nuntha in kan nung lai?\nNan zumhnak i ṭhatnak chap kha fak piin i zuam u; cun nan ṭhatnak ah khan hngalhnak i chap u; nan hngalhnak ah khan mah le mah i uk khawhnak i chap u; mah le mah i uk khawhnak ah khan in khawhnak i chap u; in khawhnak ah khan Pathian ṭihzahnak i chap u; Pathian ṭihzahnak ah khan unau bantukin i dawtnak i chap u law unau bantukin i dawtnak ah khan zawnruahnak i chap u. Hi thil hi nan herhmi an si i tam piin nan ngeih hna ahcun Bawipa Jesuh Khrih nan hngalhnak ah khan ṭhawnnak an pek hna lai i rian tampi an ṭuanter khawh hna lai. 2 Peter 1:5-9)\nKannih cu thimmi miphun, Siangpahrang tlangbawi, miphun thiang, Pathian miphun hrimhrim kan si. Muihnak chungin amah ceunak chungah akan kotu hna Pathian nih khuaruahharmi thil a tuahmi thanh awkah kannih cu akan thimmi hna kan si. 1 Peter 2:9\nPathian kha kan nunnak Bawi ah kan cohlan i amah seihnam le a nawl asimi Toidornak le Nunneemnak kha kan i cawn i, a duhmi thil kan tuah pauh ahcun kan nunnak ah kan herhbaumi cu Pathian nih tuanvo alaakkhawh tuk ko lai. Pathian kan zumh i Amah nih tuah seh ti akan duhmi kan tuah pauh ahcun kan thil a zaang lai. Khrih fale nih harsatnak le buainak kan tong lailo ti asi hrimhrim lo nain, hi harsatnak le buainak vialte cungah teinak nun kan hmuh lai. Harsatnak hrial hi Khrih Nawl, Khrih Nundaan asilo. Harsatnak cung i teinak nganpi hmuh hi Khrih phung asi. Cucaah thaizing nih lungretheihnak cu a za in aa ngeih ve ko lai. Ni khat nih a chuahpimi harnak cung i a dang chonh chih lengmang hi a herh lo. Nikhat hnu nikhat Pathian nih akanteipi ko lai.


Breaking News -Trump sihni/Lawyer Lin Wood nih Trump caah thawngpang tha tuk mi a phuan\nTrump Attorney/ sihni, mi nih an uar tuk mi le paraltha an ti mi, Lin Wood nih thawngpang thar a vun chuapi than hoi cang. Lin Wood nih a chim ning a cun, tu tan US state tampi ah Dominion voting machine an hmang mi cu\nChina nih Election hlan ah a rak cawk diam cang ti tehte an hmuh thar mi cu US mipi dihlak thei ding in a phuan cang. US election hlan ah China nih Joe Biden an bawmh duh ruangah, mah Dominion voting Machine company sin in arak cawk diam cang ti a chim.\nMah Dominion Voting Machine Company, China nih a cawk mi hi USD 400 a si tiin tehte a ngei mi dih lak he a phuan. Mah Dominion Voting Machine Company an cawk mi hi Swift Bank hmangin tangka hi transferred tuah a si,\nMah tangka hi Dominion company nih Swift Bank ah an lak tiin vawlei cung ramkip thei ding in aphuan. Dominion voting machine ah an hmang mi, vote fraud/hlennak tuahnak caah an hmang bik mi , USB security zong an cawk chap tiah a chim.\nMa ruangah Beijing in US state ah vote cu an duh ning bantuk in an thleng kho tiin a chim chap. Mah vialte hi State dang dang nih Dominion voting machine an cawk lio ah zeihman an chim lo, mah Dominion voting machine hi China nih a rak cawk cang ti thei rak si seh,\nState kip nih vote thlaknak ding caah an rak cawk ding mi hi siang a si lai lo tiah a chim chap. Mah bantuk in China nih Dominion voting machine company a cawknak transaction receipt /Tanka kuatnak zong an ngei dih cang tiin a chim chap (natein mah hi cu langter si rih lai lo tiah a chim).\nNew York ah base a ngei mi, USB security company limited zawng cawk a si i, mah company ah hin Dominion Board member pali an um i, an lakah pathum cu Chinese mi an si ti a chim\nMah vialte ruangah US presidential Election ah, ahlan ah an rak zum ning bantuk nak in China cu heh tiah a thlak ti fiangtein thei a si cang.\nMah bantuk in US election buainak karlakah thil sining tehte hmuh chap a si lengmang caah zeidah a law lai ti cu caan nih a fiangter ko lai. Source-NDT\nBe the first to comment on "Breaking News -Trump sihni/Lawyer Lin Wood nih Trump caah thawngpang tha tuk mi a phuan"


Salai Lungthli Tum A Bia Fak Taktak Hoi Ai – Chin World News Evening\nSalai Lungthli Tum A Bia Fak Taktak Hoi Ai\nAugust 5, 2019 Salai Van Hmuhning\nSalai Lungthli Tum: Hakha pawngkam hmun lawng vialte cu hakkau le mifir hna nih anmah duh in an fir i thirhri in an kulh, camphio inn hmete an sak cio. Cuticun, ‘kanmah hmun, kanmah inn, kanmah dum’ tiah cozah theihpinak license zeihmanh ngeih loin an humhak.\nHmaizarh khi cozah nih phung lo sakmi inn vialte a theh piak dih hna lai. Hakkau le mifir an tah/aihram caan a phan tinak a si. Cozah nih firmi inn pawl an hrawh tikah mifir lei in a tangmi an um len te lai. Abik in Chin party upa cheukhat le an puppet media pawl an si lai. Anmah lila hi firmi hmunhma a ngeitu an si ve\nComment an pekmi cheukhat pawl kan rak chiah chih. Careltu nih phungdang in kna ruahpiak sawh hlah uh ti kan nawl duh hna.\nPa Thang: Nikum maw kum hmasa deuh he Dawrhlun Kuattit sang ah phunglut lo innhmun ka Pate nih aa cawk sual i an rak thehter ve. Ruahnak a ka hal bawi ka lenpi hna a ti nain phunglut lo a si ahcun thet ko ka rak ti. Kan theh lio ah kan thin a hung lo, kan ngaih a chia lo, a kan zohtu hi an hmai kan khap hna lo i kan ning a rakzak deuh. Khatlei ah hrawhter mi thehter mi an rak um bal caah thil 2 kar riantuan hi a har tuk lai ti ka ruahpiak ngai hna.\nSalai Abik: Phung ning lo nati mi kha, kawl ralkap ( tray rah wa rah policy asi ti kha rak i fiang ve mu, chin ram ah cun, kan ram le vulei ngei mi kan si hna,kan upa hruai tu pawl kha,kawl tawpherh liak. Kawl voih hnim tu lawng te an si hna khah rak i fiang,an nih pawl kha cu 1990 kum (tray rah wa rah )in le 2008 in myamar constitution and law in athawk mi an si hna khah, kan nih chin ram le vulei cu ( Chin woihtetah trai in kan rak i thawk cang, na fian khawh nak ah(1920 ) hrawng ah kan si cang hih,kan ram le vulei nih ni khat khat ah cun taza a cuai hna lai i, bia zawng aceih ve te ko hna lai ti kha ngalh ter chung kan duh hna.\nUSA Ah Laipa Meithal In Kah A Tong An Kahning A Fak Ngaingai\nVawlei Chuh (Ting) Nak Upadi Hi Nan Thei Taktak Maw?


Trump Rumnak le A Inn Ropui hi Van Zoh – Kawltu Team\nUS President Donald Trump Rumnak le A Inn Ropui Pawl (Tha Cung Lian)\nLaimi zong hngakchia upa thlu loin kan theih dihmi le kan uar ngaimi, kan ttanh ngaimi US President Donald Trump nih US Khuapi, New York ah a ngeihmi a inn (tower) pakhat i, a inn hlan man in a hmuh dingmi a income hi laikhal thluak in ka van thai. Zeitluk in dah a rum i a income a tam ti hi kan van zoh hna lai.\nKhah! New York ah a ngeihmi a inn pakhat hlanmi kan van tuak hmanh lai. A tlawmbik rate in kan van tuak lai. $2600x 600=$1,560,000 bak a tlawmbik rate in a chuak. Cu tikah a fiang komi cu hi inn lawng in a income hi a tlawmbik thlakhat 15,60,000 ( Ting hleinga le thong sawmruk) a si. A inn hlan man kha $30,000 a si caah $2600 he cun ai hlat tuk i cucaah hi a inn pakhat in a hmuhmi hi ting 30 tluk cu a si ka zumh. Keimah zumhnak sawh mu…..\nMedia cheukhat nihcun atu New York i a inn (tower) chung floor pakhat hi vawleicung ah bawlungchuih thiam bik a simi, Laimi zong nih kan theih ngaingai mi C. Ronaldo nih $13.8 million in a cawk tiah a ttialmi zong an um. Asinain, hi kong hi fiangte kan thei lo.\nPresident Donald Trump hi amah neihniam in khua a sami le amah kong a theitu pawl nih an chimnak ahcun US President a ttuan chung ahhin eihmuar in le cozah phaisa dehhlen in amah pumpak caah luhter cu chim loin, ram a dawt caah le ram caah a caan le a thinlung a ruahnak tamtuk a pek caah a chawlehthalnak (Business) pawl a zohkhenh thiam ti lo i, kum 5 chungah a phaisa hmuhnak (Income) $30million bak a ttum tiah US Media cheukhat nihcun an ttial.\nA fiang komi cu, mi dingfel, ram a daw ti cu a fiang. Democrat in 2016 ah a rak cuhmi Clinton hna kha a ttuanbia zoh tikah cozah rian a ttuannak inn chawlehthalnak a tuahmi in a phaisa hmuhmi kha! A hei tamning, a rumnak hram zong a si ti khawh a si. Trump he cun ram an dawtnak thinlung zoh ahcun van le vawlei in an i thlau.\nUS President Donald Trump hi New York a inn lawng si loin hmun dangdang ah Tower tam pi a ngei rih. Nevada Las Vegas i a ummi Trump Hotel Condimium le bang hi cu Meter 190 bak a sang. Dot 64 bak a si. Hi inn hi a laar taktak mi inn a si i mi tampi nih theihmi inn a si. Trump nih a ngeihmi lakah man fak bik lakah ai tel ve mi cu, Chigago ah a ummi Condo Luxury Skycraper hi a si. A man in tuak ahcun 847million man a si. A san hi Meter 430 bak a sang i dot 100 a si. Hi inn hi millionaire tampi nih an hlan i Hotel, Restaurants, SPA, BARS, STUDIOS, Offices ah an hman. Timeshare Corporation zong nih Nightclubs le Bussiness hosting caah an hlan ve.\nTrump hi amah a huatu le a zuamcawhtu hna le media cheukhat nihcun a thluak tlamtling lomi, mi hrut, mah zawn lawng ai ruatmi tiin min phunphun an phuah i an soisel. Hei tuak cio ulaw, hi tluk mi lianngan hi mi hrut le thluak tlamtling lo nihcun an ngei kho in an tawlrel kho hnga maw? President dirhmun tiang hi an phan kho maw? ti hi ruah awk tampi a um. A fiang komi cu, mi hrut le thluak tlamtling lo cu a si hrimhrim lai lo ti a fiang ko.\nA liamcia kum 4 President a ttuan chungah amah he naihniam in khua a sami hna nih hitin bia an hal. Trump!, zeiruang ah dah hi tluk in na hlawhtlin i teinak na hmuh? Tiin bia an hal i a lehmi hna cu, Pathian thawngin a si. Keimah nakin na Pathian hi a lianngan deuh, a tthawng deuh i rian a ttuan kho deuh. A ropui deuh tiah a leh hna. Bia a chimnak le amah kong an halnak paoh ah Pathian thawng in ti le Pathian rianttuan khawhnak le thil ti khawhnak, a sunparnak, a ropui deuhnak kong a chim chih peng.\nNote: Kan ttialmi hi a tawinak in kan theih mi vial kan van ttial le a si. A dang inn tampi a ngei rih i phaisa zong tampi a ngeimi a si. Palh sualnak um ai kun, careltu kan ruat thiam te uh. Umharphen ah ka van thai sawhmi a si.\n← Nilen Hmanthlak Thar te cu Dawh Kho tak Si\nBREAKING NEWS: Tuni Sunday ah Biden aa Pum Ve (VIDEO) →


Hakha Ah Mizo Holh In A Holhmi Pa Nih Dawrkhan Pathum Ah Tangka A Fir Cang – The Chinland Post\nHakha Ah Mizo Holh In A Holhmi Pa Nih Dawrkhan Pathum Ah Tangka A Fir Cang\nSalai Cung Cung |2019 February 13| Hakha ah Mizo holh in a holh mipa nih zatlang lampi cung ah a ummi Dawrkhan a bauh i dawrkhan pathum ah tangka a fir manh cang tiah kan theih.\n“February 12 zaanlei suimilam 4:30 hrawng ah ka dawr thil cawk ding in a ra i kei inn leng ka chuah kar ah a mah te lawng dawrkhan ah a rak lut. Keimah ka rak tik cu zei na duh lai ti ka vun hal. Angki cawk ka duh zeizat dah si lai a ka ti. A man cu ka chim hnu ah ka nu le nih tangka an ka pe rih lo, inn ah ka va la ta lai i a hnu ah ka ra than te lai tiin Mizo holh a ka ti. Cu a kal tlawmpal ah ka dawrkhan tangka chiahnak bawm ka vun zoh tik cu a rak i hung. Ka vun zoh tik cu tangka ka chiahmi a ka lakpiak dih” tiah Dawr ngeitu Nwe Nwe nu nih The Chinland Post a chim.\n“Hakha dawr ngeitu le inn ngeitu hna ralring tein um cio hna sih. Hi mifir pa hi No Ling Guest House ah aa thum mi a si. Guest House ah ka va kal i ka va hlat tik ahcun cu pa cun guest house in a rak chuak manh cang i pehtlaihnak kan hngal kho ti lo. Hi mifirpa cu kum 29 hrawng minung a si i tu hi Hakha Dawrkhan pathum hrawng ah tangka a fir cang” tiah a chim chap.\nHika ah Za Tawng nu dawr a bauh hnik lio CCTV nih a thlakmi The Hakha Post nih an tarmi video zoh khawh a si.\nMizo holh in a holhmi mifir pa hi February 10 hrawng ah khan Mi Nge dawr zong ah tangka 50,000 le Vok chungril zuarnak (Cherry te) dawr ah 50,000, Za Tawng Nu Dawr ah Sing 12 a fir cang tiah kan theih.\nTangka a firpiakmi hna dawr pahnih hi Hakha Pyidawta sang Bogyoke lampi cung ah a ummi le dawrkhat hi Dawrthar sang, Bogyoke lampi cung ah a um ve mi a si.\nVideo: The Hakha Post facebook\nBiakilh: Hmanthlak hi tutan mifir pa hmanthlak a si lo, cu hlan ah Hakha ah thil firnak hmanthlak dang a si.\nPrevious Chin Miphun Kong Senator Dean Smith Nih Nihin Parliament Ah A Chim Taktak Cang\nNext Disciple Group Ministry (DGM) Camping Le Thlacam Sawmnak\nTikir Khuami nih Vomkua Khuami Dinti Lakmi an Hrawhpiak Hna timi Fianternak\nMinister Pau Lun Min Thang; Operation Aa Tuahmi Mizaw Tangka Kan Halter Hna Lo


Salai Ceu Bik Thawng: CNLD nih teinak a hmuh ahcun Chin State budget a tlawm/zor lai maw? – Lai Lungrawn Post\nSalai Ceu Bik Thawng: CNLD nih teinak a hmuh ahcun Chin State budget a tlawm/zor lai maw?\nAugust 12, 2020 August 12, 2020 admin Thawngpang\nCNLD nih teinak a hmuh ahcun Chin State budget a tlawm/zor lai maw?\nCNLD Kong Fianternak 3nak\nPakhatnak ah; Hihi NLD le USDP Kawl mei-tlai party upa pawl biameilah asi i ramkhel ah a niam tukmi a si. Atu kan ramkhel ah a biapibik hi federal mahte khuakhannak lak ding le democracy (ralkap uknak doh) a nun thai nakding kha asi. Cu lio ah hmuhtheihnak, budget, tender le arsa eitinak ding lawngte mit rak aumi an um. Miphun dothlennak ah a hakkau/tumruhmi Rakhine, Shan le Kachin tehna ahcun hipawl (development) hicu cazin ah an chiah lomi a si.\nPahnihnak ah; Hihi a dik zong a dik lomi asi. ‘Lau hna seh, ttih hna seh’ tinak men asi. Mizoram ah Vai Party a simi Congress nih tuanpi ah cuticun an rak aupi len bal. Asinain Miphun Party asimi MNF party nih cozah term hnih/thum an hun tlaih ve tikah zeipipa aa thlau hleilo kha mipi nih an mit in an hmuh tikah— cu bia cu an chim ngam tilo. Rakhine ah NLD an sung le an budget a zor hlei lo khih.\nPathumnak; Laitlang NLD le USDP cozah nihcun Nay Pyi Taw ah an kal i an pi-pu le sinah kutdok bang zapei donh in an hal hna. A hal zong an hal ngam lo i an pekmi hna poh kha ‘kan ilawm’ an ti ko rua. Kannih nihcun khupbil in kan hal hna lai lo i ‘leiba cawh’ tu in kan cawh hna lai. Kum 70 chung thlawhlo chuahtakmi bangin nan kan hnon i nan kan namneh caah hawi hnu kan fualnak a si. Panglong minthu tu miphun 4 ah kan itel, Myanmar rampi horkuang ah atlak laite ah Chin Battalion nih minung 200 leng thisen in kan rak khamh. Atu ah nan kan tuahto ning le kan daithlanhning hi kan duh lo tiah a herh le kan sawhchih hna lai. Mahsahlah chan ah E.K Kim Ngin (Laitlang uktu) nih Kawl cozahpi sin ah Laitlang budget hal kha ‘mithmai a bi tuk’ tiah a rak iphuhrung ti a si. Cucu Laimi kan pale tampi (abik in Kawl party hnuzul pawl) nihin lungput a si. An pilepu pawl nih ‘tamtuk nan kan hal’ tiah sik sual lai an phang i tampi an hal ngam hna lo. Hihi miphun party (CNLD) le Chin mino nih kan duh ti lo. Mizoram hruaitu Pu Lal Deng nih India cozahpi sinah budget a hal hna tikah Vai bawi pawl an zai lengmang ti si, “Nan chuahpimi vial tlawmte, nan halmi tamtuk” tiin. Cutikah “Asi le kannih hi khingrit kan si ne ai indang teh kan chuah ko ne lai” ati hna ti i Vai pawl an lau(thinphang) tisi. Kutdawh ramkhel policy in leibacawh ramkhel caan asi cang.\nPa 4nak; 2008 Phunghrampi ningin budget phawtning hi zoh usih. Section (193) ningin Chin cozah nih ramthen budget cu suaisam a si i section (230) ningin President hruaimi Finance Commission ser a si i cuahcun Chin cozah lutlai Chief Minister zong ai tel ko. Cu Commission nih (230)(d) ningin ramtthen cozah kip kha budget thenphawtnak an tuahmi a si. Cu hlan ahcun ‘bawi tawzat thiam deuh poh tamdeuh ngah a rak si ko. Cucu “a ttah aw thang deuh poh hnuk tamdeuh din” asiloah “hal uhlaw pek nan si lai’ timi, policy kha rak si fam. Asinain atu ahcun cutin a si ti lo. Democracy ram ah an hmanmi Financial Commission i budget thenphawtning tahfung (criteria) a simi– sifahnak cazin (poverty index), milu tlawm-tam (population), hmunhma/hlat-naih (geography/distance) tipawl kha zoh in Myanmar ram zongah budget tha tein thenphawt a si cang, kum 2018 hnu khan biatak tein zulh a si. UN, World Bank, ADB le IMF tepawl nih formula/methed/criteria an suaisampi. Cucu India i Finance Commission bantuk khi a asi cang. Cucaah a fawinak cun budget thenphatnak hi bawi tluanh le party vote pek tepawl he ai pehtlai ti lailo. Atu i Laitlang ah budget hawi nakin zatuak(%) tamdeuh kan ngahmi zong khi Myanmar ram ah sifahnak buaktlak 24% lawng a si lioah Laitlang kha sifahnak 58% a si. Yangon, Mandalay tepawl 13% lawng an si tikah– a let 5 tluk in kan sifahnak a zual caah asi. UN i SDG 2030 hmuichon ningin sifah hloh a herh caah a si.\nPa 5nak; Laitlang cozah nih thanchonak le sipuazi (development & economy) kongah idea an neih lo tuk caah le an ralchiat tuk caah (asiloah an lungput a that lo caah) alut ding hnga tluk hmanh in a lut lo. A nai bik pakhat ka chim lai. India cozah nih kumchiar hin Laitlang le a ramri he aa pehmi Myanmar ram thanchonak caah USD 5 million hi earmark a tuah peng(achiah peng) nain “a soktu um lo ruangah zatceo hmanh kan hmang kho ballo tiah an counselor nih a ka chimh lengmang. Cozah nih hnatlakpi a hauh caah asi. Kai tuar lo i CNF tangah dirhmi CCPR min in 2017 lioah USD ting 5 man tluk ka sokpi hna. Chin State cozah nih recommendation min a thu ngam lo “cunglei NPT ah va kalpi uh” an kan ti. Asinain Falam peng project ca vial ahcun CM nih Vuanci Soe Thet kha min a thutter ko tiah kan theih, cutucu hei chia ko usih. Cucu kan ituar lo i naite ah May thla ahkhan Paletwa ralzam pawl caah tiin project cu USD ting 2 man kan sok than hna i Chin Cozah nih min an thu duh/ngam hoi lo. Recommendation pek kha upadi nih a kham lo i ngamh/duh lo awk hrim a si lomi a si. Zeitluk indah mipi kan sungh! Chin cozah nih thanchonak caah idea nei hna sehlaw project siam cawk lo a si. Ramdang bawmhnak tampi a luhter khawh.\nBiafunnak; Cucaah CNLD teinak kan hmuh i cozah kan kai ahcun Chin cozah budget a zor hlei lailo pinah project tampi kan siam khawh lai caah ramchung ramleng in thanchonak budget tam deuh hmanh in a lut leh-lam lai. Credit: Salai Ceu Bik Thawng\nTutan Salai Lungthli Tum Biachim Ning Cu A Mak Hih\nNLD Dirhtu Founders Pawl Tlangcungmi Hna Namnehtu le An Kut Ah Thisen Aa Nehmi Lawngte


An Tuh Man An Zun Ko : Ralhrang Bawmtu Dalaan (2) Zohchia in An Thah Hna – Buanchukcho\nCun Mon Ramkulh, Ye Township caah Ralhrang nih Khuabawi rian an pek mi, U Win Soe Myint hi cu June 27, 2021 zaanlei ah khan an tlaih i an kal pi. Cun nihin zing ah khan Motor lam kam ah a ruak in chungkhar nih an va hmuh, a lu ah meithal kahnak hliamhma pawl a um ti a si. VOM


Ngthukni Ngthei | Radio Veritas Asia\nMexico khaw k'chang gui naw Catholic ung ami plon law nak\nKum 1531 ung Mexico khaw ung Nu Maria naw a ng'dang law ah phäh ah Mexico khaw ung ka gui ami van Catholic ah kya law tu yop ci gui. Kä cun pha ung nga mi gui chu k'chang hla ei neh k'khanpugi kä yum neh om man te cu gui. Nu Maria naw a kyä m'...\nChristmas Sacramento ah mawng a k'hnu pi\nChristmas sacramento ah mawng ng'shi k'ca nak ka kya ci. Shin ah Christmas sacramento kya tu kawn ah a i ah suhceisu gui mi k'mi ung om ci ciah awng gui lah a i ah k'tai gü nak gui om ci ciah amawng gui hmat vai ah ng'shi k'ca nak ah kya ci.\nShing kthum Kkhanpughi tumat\nKhanpughi tumat ung Shing kthum om ci\nCatholic noh a mthei mthang a Shing kthum Kkhanpughi tumat. Catholic htahtana noh a mthei ah yum nak gui om ci. A khmo no a hmat vai, a ngvai noh a hmat vai gui mkho kcha neh mthei ca kya ci. Shin a...\nCatholic lah a bi gui a Council gui\nRC lah Council among\nCatholic Htahtana cuh Council a kda bi ci. Acun a Council a bi nak awn a i bi vai cuh hmat lo ci. A kthai bi nak cun phih da lo ci. A van no a yum cuh a kni pi ah piein pit neh bi lo ci.\nShangpughang Constantine a mong\nCatholic Htahta ah hlu hngün mong lam\nCatholic Christian yum ci gui cuh Shanpughang gui gaa no a mi duk dai gui, ami hngon gui a da om ci. Shangpughang Constantine gawk lo hleih Bawi Jesu yum ci gui i kä ci ba gui neh a mät phih Bawi Jesu...


Chin Pasal Tha Tial Cung Thang Cu Khuaruah Har Teinak Laksawng Hmuh Dingin A Vun Chuak Than Ko Hih Uar Um Bak – Onlinenungak\nTial Cung Thang Nih Indonesia Pa hi fawi tein a tei hrimhrim lai tiah zumhnak ka ngei ko. Zei ca tiah Tial Cung Thang Hi, MMA A luh hnu cun tei awk a tha ti lo. A roh hlan ah Champion zong a si lai tiah ka zumh! A zuamnak lawng si loin, a mah hirmhirm hi mi teima a si caah a hlawh a tling hrimhrim lai. Thazaang pe cio hna usih, a nai chin lengmang cang hih.\nChin pasal ttha Tial Cung Thang cu a ralai mi February 5 ah Indonesia pa he singapore ah an i phomh cang lai, ngeih a um kho taktak cang. Tial Cung Thang hi biatak tein Aung La nih training a tuahpi, heh tiah a cinh pi i tei nak zong a hmuh ko lai tiah zumhnak a um, chinmi nih bia tak tein thlacamnak he thazaang pek khawh cio zuam hna usih, kan Unau Tial Cung Thang cu ai ready tuk cang i, a tu hi Sinapore ah an um cang tiah thawng kan theih. Cred: C11news


Kawl Cozah Nih Misual Pa Buddhist Bin Laden Tleih Dingin Order A Chuah Taktak Cang — Salai Ephraim Thawngpang\nKawl Palik thawngzamhtu Myo Thu Soe nih cun Rohingya Muslim a hua taktak tu le a ral taktak tu Buddhist Bin Laden tiah a min theih pengmi cu section 124 nak i puhmah (a)nak hmang in tleih dingah order a chuah taktak cang. Buddhist Bin Laden ti ah a min an chim leng mang mi hi a mah min taktak ah cun (Wirathu) ti a si.\nBuddhist Bin Laden, Wirathu hi kawl ram chungi Buddisht nationalist movement ah an hruaitu le nawl nei taktak tu a si i Rohingya Muslim konghe pehtlaih in thil t’halo taktak a tuahtu a si pin ah a mah bak nih Rohingya Muslim pawl hna cu minung tam tuk a thah cang hna tiah an chim.\nCun a tu ah hin Buddhist Bin Laden nawlpek nak ruangah Rohingya Muslim pawl hna chungin minung tam tuk nih um nak Inn lo nei lo bak in a vakvai mi tam tuk an um tiah an chim fawn.\nMyanmar Buddhist Bin Laden photo.\nCun Buddhist Bin Laden um nak khua hi Mandalay khua chungah a si.amah belte kawl palik pawl hna nih a mah tleih nak ding in Order an chuah hnu ah khua zei a um an thei ti lo i mipi ruahnak ah cun kawl ram chung ah um lo in ramleng ah a um t’heu lai tiah an ruah.\nBuddhist Bin Laden hi kum 2013 lio ah khan Time magazine cover ah an rak cuanter i The Face of Buddhist Terror tiah an rak kawh i Rohingya Muslim pawl hna cu kawl ram chungah chawlet kho lo dingin a rak khap hna.cun Rohingya Muslim pawl hna cu Bengali miphun an si kawl ram chungah ningcanglo in a ra mi an si tiah a soisel hna tiah an chim.\nTagged Kawl Cozah Nih Misual Pa Buddhist Bin Laden Tleih Dingin Order A Chuah Taktak Cang\nNational Security Advisor John Bolton Nih Iran Lehnak A Tuah Than Mi Cu Dah Ngai A Mak Ko →\n← Scott Morrison Nih Biakamnak He Australia Prime Minister Rian Cu Ropui Taktak Cohlan Nak A Tuah Cang


Esther Bottom 3 A Tthutnak Ruang Cu A Fiang Bak Cang Ko Hih – Chin World News Evening\nHakha lei nungak cheu li cheu thum cheu li ning hmanh an si kho nih Ben Ben an ṭanh tik ah cun, Bottom va panh lengmang zong cu a mawh hme maw? Chin kan lungrualnak caah tiah Falam le Mindat tlangval pawl zong nih Esther rak ṭanh pah ve u ca. Nain kei ka dirpi ning cu Kan rualchan, kan hawikom, kan Miphun an si caah le Hakha, Falam, Mindat an si ruangah kan ṭanh hna ding a si lo. An thiam ruang tu ah kan ṭanh hna awk a si.\nVawlei pi hmai ah Myanmar hmai a hngalter khotu le Myanmar nih vawlei pi hmai ah aa chorpi ngammi a si bak bak tiah na zumhmi kha ṭanh ding a si. Na fanu na fapa, na u na nau nih hla le ringawn lei in karhlan aa tim ahcun hlasak lei in siseh, nunzia lei in siseh, lungput lei in siseh, umtu hoihher lei in siseh, anih bak khi naa zohchun ding a si tiah na ti kho dingmi kha na ṭanh ding a si. Cucu thildik ṭanh kan timi cu a si i dinnak ah hram a bunhmi a si.\nChin Miphun nih MMID ah winner co hna seh ti na duh i Chin Miphun lianhnganter na duh ahcun na rualchan ṭanh ngol law dinnak tu ṭanh cang. Miphun a lianhngantertu cu dinnak a si tiah Pathian Bia nih fiang taktak in a chim. Phundang in chim ahcun Miphun ṭanhnak nih miphun a lianhnganter lo tinak a si. Miphun kong in nan aukhuan a tam tuk ruangah Kawlmi tampi nih a thiamnak le a sinak an ṭanh taktak i fawite in a kai lengmangmi Esther hmanh a tla hnik lengmang ko khih. Credit: Bawi Bik Thawng


CNF Sinin Raltuk Training Adih Cang Mi Minung 4000 Leng An Si Cang\nMain Editor July 10, 2021 Leave a Comment on CNF Sinin Raltuk Training Adih Cang Mi Minung 4000 Leng An Si Cang\nRalhrang nih hramhram in nawlngeihnak an lak mi cu dohthan dingah CNF sinah training ava tuah I adih cang mi mino hi 4000 leng an si cang tiah CNF sinin theih asi. March thla chung tiang ah khan ni 45 rauh in basic (ahramdomhnak) raldoh ning cu, Sagaing, Magway, Chin ramkluh chung in CNF sinah training an rak kai tiah Salai Thet Ni nih cun achim.\nBasic raldoh ning hi ni 20 rau in chimh an si I, Training akai mi hna caah hin ramleng I aum mi chin mi phun hna nih an rin hna. Cun abik in raldoh cawnnak cu Chin ram le India ramri ah hin tuah asi. Nai te zong ah khan CNN media nih cu ka hmun I training akai mi minung 100 hrawng he video aathlak mi cuhmuh cio asi. Atu I training akai mi hi Gen-z tiah an mi an si i, Ralhrang nih nawlngeih nak an lakhnu in daitein duhlonak alanghter tu mipi cu, ralhrang hna nih thahrum hmang nih he tiah anthen hna antlaih anhrem hna.\ncuruang ah cun ralhrang hna cu hriamnam in dohve than dingah atu bantukin mino hna nih Tlangcung hriamtlai sinah hriamtlai in training an kan hi asi. Cun tlaih mi len hremnak aing mi hna mipi hna cu hmualngei taktak bawmhding le, ralhrang dohding ah hi raldoh training hi an rak kai tiah salai Thet Ni nih cun achim. Gen-z pawl hi atu ah cun an I timh mi zong asang deuh cang ralhrang uk nak ahram in phelh in 2008phung hram pi zong hrawh in Federal Democracy rampi serding tiang in an I tim cang.\nCun training akai mi chungin Chimram chung raldoh nakah aatel mi zong an um cang. CNF nih cun NUG nih an I timh ning in kal aatim tiah Salai Thet Ni nih cun achim. CNF cu rampi kahdaihnak NCA min athu mi asi ko nain ralhrang uknak lak mi cun aco hlang kho lo. cu caah CNF cu NUG he ralhragn uknak doh le Federal rampi sernak lam ah hnatlak nak a ngei i March 29 ah khan min a thut cang. Sualnak ngeilo Chin mipi hna cu ralhrang nih Minung 81 an thah cang hna tiah ICA nih july ni 6 ah achim. Source; Myanmar Now\nKNU Nih An Kuttang KNDO I Ralbawi Rian An Phuah Mi Kong Ah Mipi An Lung Tling Bak Loh →\n← Ralhrang Nih Chin Mino Pahnih An Thah Hna I An Chungkhar Hna Cu Ruak Rakla Uh An Ti Hna


Authors: Amīr Khusraw Dihlavī, ca. 1253-1325 and Manūhar / Repository: Walters Art Museum - Colligo Search Results\nYou searched for: Authors Amīr Khusraw Dihlavī, ca. 1253-1325 Remove constraint Authors: Amīr Khusraw Dihlavī, ca. 1253-1325 Authors Manūhar Remove constraint Authors: Manūhar Repository Walters Art Museum Remove constraint Repository: Walters Art Museum


Ridder Nih Aungla Nsang Thongh Colh Dingin A Duh Lonak An Hmuh Ning A Chim – Onlinenungak\nRidder Nih Aungla Nsang Thongh Colh Dingin A Duh Lonak An Hmuh Ning A Chim\nRidder nih zei ruangah dah Aungla he i thongh colh dingin a cohlan hngalo timi ruahnak ah:-Aungla cu kan hnu Ridder he an i phomh ah round roun1 ah a sung i a taisawm pakhat chuhpiak a si. Aungla nih Ridder cu direct, i thawng colh dingin sawm khawh a si, tuan deuh zongah Japan pa he an i thawng i, Japan pa a sung, a zuam cawh colh i a dang he i thawnglo in aungla a thonghpi colh i Japan pa sung than.\nAungla midang he an i thongh hnu ah ai thawng thanding an si caah, Aungla cawlcangh ning a thar in tha tein zoh a euh thian ti fiang. Cu hnu sh Aungla thiamnak i runvennak le thiam lonak in teinak ding cawn ai tim le si hrim lai tiah an ruah cio. Hihi midang nih ridder an purhdah ning cio si i zeitin dek kan purhdah ve cio lai ti cu theih silo. The Thantlang Post Network


Tar Pakhat Ralhrang Nih An Velh I A Nunnak A Liam - Chin Eleven News\nTar Pakhat Ralhrang Nih An Velh I A Nunnak A Liam\nAugust 21, 2021 Lianchin Thang Myanmar 0\nNankha ah ralhrang nih an velhmi kum upa a nunnak a liam; A luancia mi nihnih ah Kanngaw-Kalay lampi Nankha khua ah ralhrang nih an luhhnawh i ralhrang nih an tukvelh in kum 72 mi cu tuzing ah a nunnak a liam,ralhrang nih a inn ah an luhhnawh i thilri an hrawh hlei ah an tukvelh mi a si.TCP\nRelchap: Ralhrangbu Nih Kachin Ram Internet Line An Phih Kachin ramkulh chung internet le phone line vialte cu ralhrangbu nih nizaan August 20 zan suimilam 10 in an phih dih tiah theih a si.\nRalhrangbu nih Internet line pek khawhnak tower 50 leng i internel line vialte cu August 20 zaan suimilam 8 in chah dih dingin nawl an kan pek tiah Telenor riantuantu pakhat nih a chim.\nRalhrangbu nih an phih ter mi ah Mobile internet, Fibre internet le Broadband hna zong a tel.Nawl an chuah hnu suimilam 10 hnu in internet line vialte a cat dih, Phone line zong a ngah ti lo tiah Hpakanh mipi nih an chim.\nTelenor riantuantu pakhat nih line phih an duh ahcun ca chuah lo zongah phone in an kan chawnh i, suimilam pakhat hnu, suimilam cu zat ah rak phit uh tiin nawl an kan pek lengmang mi a si ko tiah a chim.\nRalhrangbu nih an phih mi ah Telenor line pakhat lawng si lo in a dang mobile operator hna zong an phihter dih hna tiah theih a si.\nRalhrangbu nih operation le timh mi pakhat khat a um tikah phone le internet line hna hi an phih lengmang mi a si. 2017-2019 chung Rakhine ram kahdohnak lio zongah pehtlaihnak an tuah khawh lo nak ding le lenglei thawngpang a chuah lo nak dingah internet le phone line vialte caan saupi an rak phih piak hna.Ref; DNA\nAA Nih Rakhine Ram Cu An Duhpoh In An Tuah Caah Min Aung Hlaing Nih A Ralkap Tam Taktak A Luh Ter Hna\nKachin Ram Internet Line An Phih Cang


Thaizing Tanghra Camipuai An Thawk Lai I Ca Aa Firmi Paoh Kumhnih Bar An Si Lai – THE CHINLAND POST\nThaizing Tanghra Camipuai An Thawk Lai I Ca Aa Firmi Paoh Kumhnih Bar An Si Lai\nAung Aung| 2018 March 6| 2017-18 cacawn kum tanghra camipuai cu thaizing (March 7) in an thawk cang lai. Camipuai a phi mi hna nih camipuai phit tik zulh ding phungphai an buar le ca an i fir ahcun kum hnih chung phitnak nawl bar an si lai tiah Myanmar Cacheknak zung lutlai U Moe Myint Kyaw nih a chim. Camipuai a phi mi nih zulhphung an hngalh i dingrep ngei tein camipuai an tuah nak hnga zulhphung tialnak catlap zong an phawt cio hna theih a si.\nMyanmar ram pumpi tanghra camipuai cu thaizing (March 7) in an thawk cang lai. Camipuai chung zulh ding mumai a buar mi ngakchia cu a tlawm bik kum hnih in rikhiah um lo tiang bar khawh an si. Hi bantuk in kan tuahnak a ruang cu kum khat hnu kum khat in cafir a tlawm chin nak ding caah kan tuah mi a si tiah U Moe Myint Kyaw nih cun a chim.\nA hlan ah cun camipuai chung zulh ding mi kha a cawngtu saya te nih camipuai khan chung ah an rel piak tawn hna. Tukum cu tuanhlan tein zulhphung kha an hngalh nak hnga camipuai phitnak catlap (card) an lak sin ah catlap tein pek chih an si tiah kan theih.\n2017-18 cacawn kum ah Myanmar ram pi huap in ramleng in a phi ding cacheknak zung (21) tel in a dihlak ah 1740 an um tiah kan theih. Tukum tanghra camipuai cu March 7 in an thawk cang lai i March 16 ah a donghnak ni ah a dih te lai. Myanmar ram pi huap in siangngakchia sing 8 le thong 40 fai nih an phit lai tiah theih a si.\nRef: Central News Bureau\nPrevious Ralzaam Buk In American Kick Boxing Ah A Lut Khomi Karen Faphir Hna\nNext 2018 Chungah Hman Ding Timhmi Chungin Kyats Billion 130 Leng An Thumh Than


A Poi Tuk Tawn E : Zahan Zan Ah Ralhrang Hna Nih Hakha Minung 3 An Tlaih Tthan Hawi Hna . – Chintanbo\nA Poi Tuk Tawn E : Zahan Zan Ah Ralhrang Hna Nih Hakha Minung 3 An Tlaih Tthan Hawi Hna .\nMay 19, 2021 admin CHINNEWS 0\nZahan zan khan Ralhrang nih Hakha ah minung 3 an tlaih than hoi. A poi tuk tawn e. Tlaih lawng te an i rian ko. Hi ti hin langhter a si.\nNizan Hakha ah SAC Ralhrang nih Minung 3 an Tlaih Hna\nNizan zaan sml. 11:00 hrawng ah SAC ralhrang nih Hakha, Dawrhlun sang ah upa pakhat le mino pahnih an tlaih hna, tiah thawng kan theih. Tlaih a tongmi hna cu:(1) Sui Tawng Pa,(2) Joshua,(3) Peter an si.\nJoshua, Peter le a dang an hawile hi an lennak hmun in inn lei ah an rak ttin i palik nih dahmei in an ceuh hna caah Dauchim lam ah a ummi Sui Tawng pa te innchung ah an vung lut. Palik nih Sui Tawng pa te inn cu an kal hnawh i Sui Tawng pa, Joshua le Peter cu an tlaih hna. Sui Tawng pa motor zong check a herh an ti i an kalpi chih.\nA cunglei minung pathum an tlaih hna lio ah meithal voi 3 zong an puah i a tlimi pawl an kahmi hna maw a si, an puah sawhsawhmi dah a si ti cu fiang in theih a si lo. Meithal an kahnak kuanhawng pawl zong pawngkam ah an um hna, tiah minung pakhat nih a chim tthan ve.\nSource: The Chin Journal, May 19, Hakha.\nLok Lung Khua Mi Hna Cu,An Khua Ah Ralkap An Luh Caah An Dih Lak In Ram Tang Ah An Tli Dih.\nA Poi Tuk Tawn E : Za Han Zan Ah Khan Ralhrang Hna Nih Hakha Minung 3 An Tlaih Tthan Hna E.


Nang Zeibantuk Innka Dah Nai Thim Lai” Na Lungput Ning A Phuan. - Hakha Times\n(1) A Dummi Innka ( Blue )\nA dummi innka na thim ah cun, nangmah cu mi bawmhchanh a duh ngaimi na si, Hawikom tam na ngei lo, A dingmi hawittha tlawmte he nuam tein na um kho, Na zumhmi minung cung lawng ah pehtlaihnak na feh ter, Cu ruangah ngaihthlem tein doh na ton tik ah, Na tuar kho tawn lo, Mah le mah zumhnak na ngei, Nai kilhkamh kho, titsa na ngei, Ti hniar na duh fawn lo.\n(2) ( Pepule ) innka\nPepule innka nai thim ah cun, Nangmah cu mi lungfek le mi lunghak na si, Zalong tein um na duh, miza pakhat na si, Asinain midang kha keimah nak in an thiam hlei lo timi ruahnak na ngei, Mi na kilveng kho, Na thil ti khawhnak a ngan bikmi hriamnam cu thazang le thuhnawh hi an si, Na hartuk lio caan hmanh ah na ni kho i a tthatnak lei in khua na ruat kho, Harnak na ton caan ah, nangmah tein thazang nai pe kho, Thazang an pe khomi ca tampi rel khawh i zuam, Na tha chia hlah, Cu nih cun an lawmh ter ko lai.\n(3) A senmi innka ( Red )\nA senmi innka nai thim ah cun, na tthawn ruang le nuam tein na um khawh ruangah mi sinah na cuang khun, Zuamcawh a huam ngaimi na si, Ttha tein na tuahmi thil ah cun cohlan piak le thangtthat na duh, Bawmh a herhmi va bawmh khi na uar phun a si, Na chungkhar na hawikom hna cu ruahchannak tel loin na dawt hna, Dirhmun fek le dai tein um na duh fawn.\n(4) Chimbu innka\nChimbu cuang innka nai thim ah cun, Mi phundang te na si, Thil theih hngalh na duh, Chimbu cuang innka aa thimmi hna hi a dang innka muici aa dawhmi tete a thimmi nak in innka i a sining tak kha a dikthliar tein zoh hmasa in a thimmi an si, Nangmah ke tein hram dirh na duh, A tthatnak lei in khua na ruat kho, Na theih lomi hna zong hawikom bantuk chungkhat bantuk in na chawnhbiak khawh hna, Zawnruahnak thinlung na ngeih ruangah mi nih an in uar khun, Asinain dawhnak lei ah cun zumhnak na ngei ve bak lo, Zeitluk hmanh in mi nih hnahnawhnak in pe hna hmanhsehlaw a poi lo, Ka tei lai timi lungput na ngei.\nFacebook An I Duhnak Alangter Lengmang Mi Hna Hi A Taktak Ah Cun?


Tedim ah Covid-19 zawtnak hmuhchap; Chin ramkulh ah dihlak 3 an um cang - THE CHINLAND POST\nTedim ah Covid-19 zawtnak hmuhchap; Chin ramkulh ah dihlak 3 an um cang\nChin ramkulh Tedim ah a pathumnak kum 49 nu sin in COVID-19 zawtnak an hmuh chap. Nihin tiang Chin ramkulh ah Covid-19 in a zawmi minung pathum an hmuh cang hna.\nMinistry of Health and Sports nih April 11 ah Tedim ah pakhat, Shan ramkulh Taung-gyi in pakhat le Rangoon ah pakhat – dihlak minung pathum kan hmuh chap hna tiah April 11, 2020, Kawlram caan zan sml 8:00 ah thawng a thanh.\nAn hmuh chapmi nu hi kum 49, nu a si. Anih hi avoi 1nk bik an hmuhmi US in a rak tlungmi pa Kalay in Tedim lei a kal lio ah a tlunnak inn ngeitu a si. March 25 in Tedim siizung nih an zohfel hnu ah atu bantuk in Covid-19 an hmuh hi a si.\nKawlram cozah thanhnak ah nihin tiang Kawlram ah Covid-19 zawtnak a ngeimi minung 31 an si cang. Cu chung ah minung pathum an thi i pahnih an dam than tiah a thanh.\nVawleicung huap in April 11, 2020 Kawlram caan in zan sml 8: 45 tiang ah zawtnak a ngeimi dihlak 1,769,542 le a thimi dihlak 106,419 an si. A dam thanmi dihlak 380,681 an si tiah World Health Organization (WHO) nih cazin a langhter.\nNext Kawlram nih ramdang in ramchung luhnak nawl April 30 tiang a phih


Tulio Vawlei Hnintu Thawngpaang – Zion Tlang Media\nThawng bultan in Laimi nih kan culh khawh mi maivan cakuang a lumhsattertu thawngpaang le vawlei a hnintu thawngpang hna zoh hnik usih. 2019 lio ah Pu Kim le Pu Trump a langpar in kuttum an rak i thlirhnak nih ralpi a thawhter sual te lai maw ti’n vawlei thindomh in a rak um. Annih cu hriamnam hmang in i phomh ding hrocer in tluang an khawng. 2019 ah vawlei hnintu bik an rak si. Sinain 2020 chung vawlei a hnintu thawngpaang (news) cu a van i phun dang ngai; COVID-19 cu ai chia rih ko, tuhrawng maivan cakuang ah a lar bik mi thawngpaang hi nuclear, miakpi, missile,,tbk a si ti lo, kutke hmang bak in i thahnawnnak le vuaknak a si. 25th May 2020 ah US palik pa nih a khuk in George Floyd a rialdip ruangah a thi. Cu a thihnak ruangah nihin tiang ramkip ti awk ngacha in minak pawl cawlcanghnak nih vawlei a hnih i a buaiter. Kut he khuk he a thah kan ti lai.\nTuluk le India zong kuttum i phomhnak in raltho kho dirhmun an phan. The Uk Express nih a langhter ning ah cun, Tuluk le India hi ramri i detkhawt ruangah ram vengtu ralkap pawl kuttum he an i zuanhnawh i nunnak tiang liam in an i phomh, India ralkap he Tuluk ralkap he a thi mi an um ti’n a langhter. Chin State khualipi Halkha ah kuttum hmangin thisen chuahnak a um. Tiphul khua mi Rual Bik Thawng nih Thangzang khuami Ngun Dawt fak ial in a phomh. Hihi 16th June 2020 thil cang a si. Sathi luanh hau in remnak ser hau phun a si. Australia ram, Melbourne nitlak ah Laimi itel in tleirawl pakhat thi lakin an vuak. Nam in an sawh caah ai thihpi hi a si. 16th June 2020, zanlei 4 hrawng ah an vuak hi a si. Tukke in mi velhnak le thahnak nih kan vawlei lungmit phut in a tuah ko. Credit: Carson Tin Twin Oo.\nPrevious Post:Thantlangpeng CNLD Pine Hluttaw No.1 Candidate Kong Fianternak\nNext Post:Thawngpang Bultan: US Supreme Court Biakhih Mi Nih US Khrihfami Ngeihchia Le Thinphang In A Chiah Hna


CHUNGKHAR NIH KHOIKA HMUN PAOH AH KAN KALPI LAI AN TI CANG – The Chinlung Post\nRalhrang hna nih ngeihthiamnak an halmi cu chungkhar hna nih an cohlan lopin ah biadik a chuah khawhnak dingah hmunkip kan kal lai an ti. Ralhrang kawlralkap or palek hna nih sualnak ngeilo an tlaih i, an thah hnu ah chungkhar hna cu ting 30 in ngeihthiam an hal hna. Thilsining cu hitihin a si. Ayeyarday ramtthen Mya Aung Myone Tha Pye Gone khua ah mino pathum hna cu August ni 7 zingah an tlaih hna.\nThawngpang dang: Nizan Falam peng ah ralhrang hna nih thihlohnak an chuahtermi kongah tlamtling tein an langhtermi a si. Falam khua in mengruk hrawng a hlatnak Lungrang ah minung pakhat cu ralhrang kawlralkap hna nih nizan zingka meithal an puahkah ruangah a nunnak a liam. A nunnak a liammi hi AG khrihfabu Pastor nupi Pi Ngeih Tling a si tiah an langhter. Pi Ngeih Tling hi kum 60 minung a si. Lungpi or Lungrang khua ah hin ralhrang kawlralkap hna nih zaan in zing tiang, zankhuadei ti awk in meithal an kah puah, Khuami hna cu zing ah Zalai khua lei panh in kal an i tim hna.\nCu an i timh cuahmah lio ahcun Pastor nupi kum 60 a si cangmi Pi Ngeih Tling cu meithal kuanfang nih a khennak hi a si. Hi konghe pehtlaiin Falam khuami pakhat nih a chimmi cu Thilri an thir cuahmah lio ah ralhrang kawlralkap kuanfang nih hin a khen. Falam sizung ah rianrang in kalpi colh a si ko nain sizung an phak hnu caan raulo te ah a hliamtuar loin a nunnak a liam tiah a chim. Tutan thil a cangmi kong he pehtlaiin CNO/CNDF nih a tanglei bantuk in an langhter.\nRalhrang kawlralkap hna nih zingka zongah Falam in Tatlangrawn khua lei ah aa thlopbul mi an tlun lei ah naupaw pakhat le cycle a mongtu hna zong an kah hna i, nau a pawimi hi a el ah an kah i, cycle a mongtu cu ralhrang kawlralkap hna nih an tlaih tiah theih a si. Cun Zalai khua zongah kum upa a si cangmi nu pakhat zong tihphannak ruangah aa thup.Cu aa thupmi cu an kah i, a dirhmun zong thinphang ngaingai a si ko tiah an chim. Falam khua pawng ah a ummi khua hna ah zeisualnak pakhat hmanh a ngei lomi hna an tlaih ruangah Falam in Rih lei ah siseh, Falam in Hakha lei ah siseh a hohmanh kal rih lo dingin CNO nih thanhnak an tuah.


Pasal Tha Bak Si Ko : Ralkap kut ah Nawlngeihnak ka pe kho lo tiah VP Henry Van Thio zong nih minsen a thut ve cang – Onlinenungak\nPasal Tha Bak Si Ko : Ralkap kut ah Nawlngeihnak ka pe kho lo tiah VP Henry Van Thio zong nih minsen a thut ve cang\nKawl ralkap nih hramhram in uknak an chuh mi hi a dik lo, kan mah hi mipi thim mi hruaitu cu kan si tiah NLD MPs 200 leng nih minsen thutnak in an langhter ve cang. “2008 phunghram ning bantuk in Myanmar ram hruaitu ding cu Myanmar mipi dihlak nih vote peknak in an langhter cang, phunghram ning bantuk tein kan mah hi kum 5 chung Myanmar rampi a hruaitu ding cu an si i mizei hmanh nih hramhram in cucu chuh khawh mi a si lo. Cu caah kan mah rual hi mipi thim mi ram hruaitu cu kan si” tiah NLD MPs minung 200 leng pi nih minsen thutnak in an langhter hi asi.\nTutan ah Vice President Henry Van Thio zong nih minsen a thut ve i Mipi nih nawlngeihnak an kan pek, kan mah cung ah nawlngeihnak aum, 2008 phunghram ning bantuk tein kan nawlngeihnak cu hramhram in, a dik lo ningin chuh khawh a si lo tiah minsen thutnak ahcun a langhter ve.\n2008 phunghram nih MP rian phuahnak, Hluttaw Palai rian puahnak kong he pehtlai in a tial mi vialte zong an langhter dih i, 2008 phunghram chanchar in nawlngeihnak chuh khawh nak lam aum lo tiah an langhter hi asi.\nTutan ah ralkap uknak chuhnak kong lung tlin lonak le mipi thim mi hruaitu taktak cu kan mah hi kan si timi minsen a thu mi NLD MPs hi an tam taktak. NLD Chair timi official page ah cu vialte cu an tarlangh dih. An tam ngai, cu caah a fawinak in 200 leng tiah kan langhter i cu nak let in an tam ko lai. Kan mah Chin mi MP chung zong in minsen a thu mi MP an um len ve. Vice President Henry Van Thio zong nih uknak chuh awk kan tha lo, hruaitu ding ah thim mi cu kan mah hi kan si tiah minsen cu a thut ve hi asi.\nNote: Minsen a thu mi MPs pawl list cu a tam tuk caah kan langhter lem lo, NLD Chair official page ah zoh khawh a si lai. laikokekjournal\nTuar Phu Arak Si Hrim Ko


TUNI AH RALHRANG AN HRIAMNAM TTHENKHAT AN SUNG HOI – The Chinlung Post\nTuzing i kahdohnak ah ralhrang kawlralkap lei in minung pariat an nunnak a liam pin ah hriamnam tthen khat zong an lak piak rih hna. Tuzing ah ralhrang kawlralkap le MNDAA hriamtlai hna cu zingah Mungku ah i kahnak a chuak i, ralhrang kawlralkap lei in minung pariat an nunnak a liam tiah tuzing an i kahnak konghe pehtlaiin MNDAA lei nih an thanh.\nMungku khua ah tuzing september nikhat zingka suimilam pakua le minute paruk ah MNDAA le ralhrang kawlralkap hna cu an i kap. Ralhrang kawlralkap lei in minung 8 an thi, hriamnam tthenkhat an lakpiak rih hna tiah theih a si. Asinain MNDAA lei zong in hliamhma a tuarmi minung Pathum an um tiah an langhter chih.\nThawngpang dang:Tuni arkhuang in kawlralkap bawi sang Deputy Military Chief/Vicer Chairman of State Administration Council/Vice Senior General Soe Win cu Russia ram panh in a choi cang. Tutan General Soe Win Russia a kalnak a ruang bik cu International Army Games-2021 caan hman ah a si. Hihi Russian Defense Minister General Kuzhugetovich Shoigu nih a sawm caah akal hi a si tiah an langhter.\nBiachap.Min Aung Hlaing Russia a rak tlawng lio ah Russia nih Min Aung Hlaing cu upatnak ah tiah Doctorate Degree an rak pek. Tutan ah a kalmi General Soe Win zong hi Doctorate Degree an pek te khawhmi asi tiah a chimmi an um len. A rak tlun tikah


Share Cio Hna Usih ! Bawipa nangmah na inn te ah na fa dawt Pu Chum Lian Mang a rak tlung cang. – Kawltu Team\nShare Cio Hna Usih ! Bawipa nangmah na inn te ah na fa dawt Pu Chum Lian Mang a rak tlung cang.\nHmasa Bik Theipar: “Bawipa nangmah na inn te ah na fa dawt Pu Chum Lian Mang, Thantlang nih a hmasater bik a rak tlun caah na cung ah kan i lawm tuk” ti chimh kan duh. Chumte cu a ngal hmun hnih in a kiak. Falam ah a ruh he an rak hrenh chihmi steel thluan lak piak tthan a hau cang. Falam kan phan manh ti lo i “HOPE Centre” ah a kan tlung. “Hakha ah a ho hmanh ka theihmi an um lo e” a ti.\nSteel laknak le kal tlunnak caah chambaunak an ngeihmi zong tha tein a kan chimh. Hmasa bik vancung mi a si caah Thantlang in Falam, a kal i a kir thannak tiang kan Motor nih man lo in a phorh lai(Thantlang in Flam tiang Motor man hi Kyat-130,000/- a si ti kan theih).\nOperation tuah thannak man le sii man zong HBDO-Hakha nih kan liam piak dih lai. Covid a dih cun khual mizaw harsa tlunnak ngei lo mi poah rak ii diin hna uh. Bawipa nih Sunpar Co ko seh! !!!! Amen. Credit : Cung Hu\n← Breaking News ! Biden Nih Election A Dih Thaizing Bak Ah Vote Tam Tak Tak A Rak Hmuh Chap.\nUS Lainu Shin Bia Video Cu Zoh A Nuam Kho Tak Tak. →


Chin Ram KHualipi Hakha Cu Minung 15000 Leng Nih An Chuah Tak Ko Cang! – Chin 11 News\nChin Ram KHualipi Hakha Cu Minung 15000 Leng Nih An Chuah Tak Ko Cang!\nPosted By: chin11news April 2, 2021\nKan Chin ram khualipi HAKHA cu minung 15000 leng nih an chauh tak ko cang. CNA/CNF tiah Chin miphun nih kan ram le kan miphun kilventu buu tiin kan in ruah mi hna cu nihin ni tiang ah an i tim tuah nak caan adih kho ri lo caah asi. A caan aphan tikah a kan dirh kham ko lai tiah ruahchannak tampi kan ngei ko.\nChin ram Kalaymyo hi Chin miphun vialte kan tling nak asi tiin an chim tawn. Tulio hi ZOMI Army nih Chin mipi le Chin ram cu an kilven tiin kan theih. Min Aung Hlaing hruaimi Uico ralkap pawl athahtu zong kha ZOMI Army asi tiin kan theih pah lengmang ko cang.\nCNA/CNF bochan in um lengmang hna hla usih. Kan hmaiah aum mi kan ral cu kan mah tein i kilven ko hna usih. Minung hi voihni kan thi lai lo cucaah kan nunnak hi awltuk in pek sawh ding asi lo. Min Aung Hlaing hruaimi Uico ralkap pawl i tlai ter lo ding asi. Credit: Chawche Bawi Za Kham\nRelchih ding cabia thatukmi : Victoria Cungah Lawmhnak 1:- Minung hi Pathian nih zalonnak tling a kan pek mi kan si. Zalong tein khua kan ruat kho i bia kan khiak kho. Mi kong zong kan i ceih ngam i way-phan nak (criticism) zong mah le siarem ning hoih in kan tuah ko hna. Fak kan duh mi kan fak hna, thangtthat kan duhmi kan thangtthat hna i thangchiat kan duhmi hna zong kan thangchiat ko hna.\nHi vialte hi zalonnak kan ngeih cio caah a si. Mirang hi an rak fim cingcing ko: “Na zalonnak cu ka hnarpar te ah hin a dong,” timi phungthluk an ngei. Na zalonnak kha midang na hnursuar lo ahcun, mi har na va tongh lem lo ahcun a poinak a um lo tinak a si rua.\nKannih Chin miphun hi kan fimnak le hmuhtonmi lei ah kan ngakchia deuh ko rih rua, kan zalonnak hi mi hnar a va thongh lengmang i a poi ngaingai. Winele beerte kan hun rit pah hnu i fb le media ah bia kan chimmi, ca kan ttialmi cheukhat hna hi a ttialtu lila nih a fimhrin ah a rel tthan, a ngaih tthan ahcun a hmai a khaap theng lai lo.\nCeihphai na ton cuahmah zong ah a hlan-kan in timhtuahnak na kan ngeih piakmi hi hmual ngei tuk in miphun a kan ven, kan hna na kan ngamh. Minung pakhat taktak hmanh nunnak sungh ttung lo in nan fimnak le raltthatnak in teinak kan hmuhpi hram ko sawh. Pathian naa bochan i hmunlai ah a chiami na si caah khuaawng na pemh ko lai.\nRamchung, a bik in ramleng um laitlai kan unau hna nih thlacamnak le chawva an ngeih mi vialte in an kan dirkamh fawn i kan i lawm bak, kan ruahchannak zong a ceu a ttha. Bawipa nih teinak kan pe tuan ko seh. Credit: Lal Pek Lian


U.S. KHRIHFA NIH PRES. OBAMA AN TTANH – Chin 11 News\nU.S. KHRIHFA NIH PRES. OBAMA AN TTANH\nCOVID – 19 ruangah Stay – At – Home lio a si. TV zoh ah coronavirus kong lawnglawng. News dang rel awk an tlawm. Inn ah i erh a fawi lo. Cucaah hi cabia tawite hi kan hrawmh hna.\nKa ttial duhnak a ruang a um pah. Former president Barack Obama cu Muslim a si; Khrihfa a si lo, tiah comments a pemi nan um, ka Facebook ah. Ka khuaruah a har. Lihbia a si, ka ti lo. Biadik lo a si. President a rak i cuh lioah Muslim a si men lai, Khrihfa a si lai lo tiin bia a chawk. U.S. ah a chuak lo, ti tiangtiang in an rak doh. Cu hna cu lamkam bia a si kho men.\nBiadik lo a si zia belte langhter a hau. U.S. ah Khrihfa 70.6% kan um. Khrihfa nih thimfung (votes) tampi an rak pek, kum 2008 le kum 2012 ah. Cucu tehte an si. Thimfung an pekmi a tawi khawh chungin kan zoh lai.\nKehlei Democrats; Orhlei Republicans.\n2000 kum 2004 kum 2008 kum\nGore-Bush (%) Kerry-Bush Obama-McCain\nProtestant : 42 – 56 40 – 59 45 – 54\nCatholic : 50 – 47 47 – 52 54 – 45\nWhite Catholic: 45 – 52 43 – 56 47 – 52\nHispanic Catholic: 66 – 33 65 – 33 72 – 26\nWhite Evangelicals : n/a – n/a 21 – 78 24 – 74\n2012 kum 2016 kum\nObama-Romney (%) Clinton-Trump\nProtestant: 42 – 57 39 – 58\nCatholic: 50 – 48 45 – 52\nWhite Catholic: 40 – 59 37 – 60\nHispanic Catholic: 75 – 21 76 – 26\nWhite Evangelicals: 21 – 78 16 – 81\n# Biaknak dang tam deuh D leiah an dir.\nAcunglei zoh tikah bia fun khawh a simi cu:\n1) 2000 kum – 2016 kum ah Democrats aiawhin president a rak i cuhmi vialte lakah Obama nih Khrihfa thimfung tambik a hmuh. Al Gore a tei. John Kerry a tei. Hillary Clinton a tei.\n2) Obama nih Catholic le Hispanic Catholics ah John McCain (R) le Mitt Romney (R) a tei hna.\n3) Obama nih Clinton nakin White Evangelicals thimfung tam deuh a hmuh.\n4) White Evangelicals nih R an ttanh. A fiang. Bush, McCain, Romney le Trump an dirpi dih hna. Trump lawng an ttanh lo.\n5) Clinton cu Khrihfa hna nih an dirhkamh tuk lo ti a lang.\nCucaah Khrihfa thawngin 2008 kum le 2012 kum thimnak ah a tling. Electoral votes he popular votes he min ngei bakmi McCain (R) le Romney (R) a rak tei hna. Khrihfami nih Obama an duh caah a si. Muslim a si ee timi cu biadik a si lo. Khrihfa a si lo ee, timi zong biadik a si lo. Thimfung hi tehte ttha bik a si.


Thimfung Thla Tu Mipi Nih Zulh Ding,Palai Pawl Nih Mipi He Biaruahnak Ngeih Tik Ah Ngandamnak Lei Zulh Din Le Ralrin Ding – Chuncha News\n2020 kum thimnak ah zuamcawh ding mi ramkhel bu pawl le ramkhel rian ṭuan tu pawl cu Social Media pakhat asi mi Facebook hmang in an bu tleihtleng, cawlcanghnak, pom mi le ruahnak pawl cu thanh le chim an hun ṭan ngai hna. Digital 2020: Myanmar cazual ning asi ah cun Myanmar ram ah Facebook App a hmang tu 22 millions leng an si i hman lio mi SIM card zapi hi 66 millions leng asi tiah theih asi. Cu sining hun zoh tik ah ramkhel bu pawl nih Facebook hmang in an cawlcang deuh tiah chim kho asi. Union Election Commission nih atu lio thil sining ruang ah Party cawlcanghnak le mipi he ton biaruahnak tuah ding nawl pek asi ko nain Covid-19 zawtnak runven a hau caah minung 30 tiang lawng tonnak tuah kho asi caah thil har ngai pakhat asi. Cu ruang zong ah atu bantuk in ramkhel lei cawlcang tu pawl nih Facebook hmang in thawng zamhnak an tuah deuh mi zong asi kho men.\n2014 President U Thein Sein chan thok in mipi nih man fawi tein Kyats 1,500 in telephone SIM card cawk kho asi hnu ah mipi tam deuh nih Facebook zong hi kau deuh in hman kho a rak si. Ramkhel bu pawl zong nih Facebook ah an bu Page ser in mipi he pehthlaihnak tuah an i zuam thluah mah. Tu kum 2020 cun Facebook ah ramkhel bu pawl nih tangka an hman ning he pehtlai in Facebook nih facebook.com/ads/library ah fiangfai tein langhternak a tuah caah aho nih tangka zeizat dah a hman ti mi theih kho asi, kha hlan kum 2015 thimnak ah khan cun rak theih kho asi lo.\nIrrawaddy News nih hlathlai mi ning ah, 2020 kum chung Party sining in Boost a tuah tu hna lak ah Union Solidarity and Development Party-USDP nih tangka tam bik a hman ti asi (USDP tang um Women Committee, Workers Committee le Farmers Committee pawl telh in). An hman mi tangka zapi hi USD 3,000 deng asi tiah hmuh asi. Cu dih in cun Thura U Shwe Man nih hruaimi Union Betterment Party-UBP nih USD 600 in 2nd a zulh i Dr. Thet Thet Khine nih dir pi mi People’s Pioneer Party-PPP nih USD 500 in 3rd a zulh cun Chin National League for Democracy Party hi USD 200 in 4th nak asi. Pumpak min in tuah mi page pawl caah People’s Pioneer Party Chairman Dr. Thet Thet Khine nih post 9 caah USD 800 nak tlawm lo in a hman tiah theih asi. Cu dih cun UBP in Daw Su Su Hlaing nih USD 500, UBP Chairman Thura U Shwe Man nih USD 100 le PPP ṭhiam ṭhiam in Daw Mon Mon Myint nih USD 100 a hman ve.\nAtu bantuk in Facebook lei tam deuh an mernak zong hi Ministry of Health and Sports nawl chuah mi minung 30 cung tonnak tuah lo ding timi zong hi a ruang tampi lak ah pakhat asi caah Facebook hmang in bu tleihtleng, ruahnak pawl mipi sin thanh le phuan asi tiah an ti. MoHS nih nawl chuah mi he pehtlai in zeitin dah um ṭhut ning asi lai timi dikthlir zong thanh le chim a um hlei rih lo. Mipi he tonnak tuah tik zong ah ruah lo pi in minung tam le ralrin ding asi mi Mask huh, Social Distancing zong zulh kho lo sual a fawi mi thil asi. Cu caah online hman in mipi tam deuh in pehtlainak tuah kho i zuam asi tiah USDP chimrelnak nawl ngeitu U Thein Tun Oo nih a chim. Facebook ah hman mi tangka cu UEC nih khiah mi zat leng in hman asi lo tiah a chim nain bu tangka maw asi mah pumpak tangka dah asi ti cu fiang in a chim lo. Dr. Thet Thet Khine nih cun a mah pumpak min in a dir mi Page caah cun Boots tuah poh ah mah pumpak tangka ka hman tiah a ti.\nUEC lei nih cun atu bantuk mipi len kai nak caah a herh mi zulhphung pawl cu a rau hlan ah chuah timh asi tiah chimrelnak nawl ngeitu U Myint Naing nih a chim. “Covid caan lio asi tkik ah kan nih zong Singapore, South Korea sining pawl i zohchun in zulhphung kan chuah lai, Thimfung thla tu mipi nih zulh ding, palai pawl nih mipi he biaruahnak ngeih tik ah ngandamnak lei zulh din le ralrin ding, zeitik um ṭhut ningcang …tbk pawl hmunkhat ah kan tuah lio” tiah a chim. Asi nain Facebook kongkau he pehtlai in chun Facebook nih a ngeih mi tleihtleng ning in a kal ko lai i UEC nih zei hlei a tuah kho lai lo tiah a chim. Mah balte, palai pakhat nih thimnak he pehtlai in kyats 10,000,000 tiang hman ding ri khiah piak asi caah atu bantuk Facebook boots caah an hman mi tangka zat he pehtlai in zeitin dah ruak chih asi lai tmi cu a fiang rih lo.\nHibantuk Facebook hmang in mipi pehtlainak cu mipi zaraan nih fawi tein zumh zual i thimnak cung zong ah tampi lai a rel kho men tiah Kanaung Institute in Ko Than Myat Soe nih a chim, Facebook ruang ah mipi buaibainak, biaknak lei buaibainak zong Myanmar ram ah a rak cang bal mi thil aum tiah ati. “Ca an ṭial mi bultan lawng rel i Democracy kalnak lam thluahchuah ah pingpalo ruah i thimfung thlak mi zong i chuah sual kho a fawi te, thin phang asi”t i ah a chim chap. Cu asi caah tangka a um zat in a hleihluat in Boots tuah lo ding zong UEC nih nawl a chuah hau tiah ati.\nMipi caah cun atu bantuk Social Media hman cu thil ṭha ngai asi tiah Daw Mya Nandar Thin nih a ti “Ramkhel bu pawl kong tam deuh an theih lai, thim ding tam an ngei deuh lai. Cu lak ah a ho dah thim ding timi tu kha cu an mah pumpak ruahnak asi. Thimfung thla tu mipi caah cun party tam deuh hmuh asi lai i thim ding tam deuh an um lai caah aho palai khi dah thim ding aa tlak deuh lai tiah ruah kho asi lai” tiah ati. Ramkhel bu pawl nih 2020 thimnak caah Facebook hman a karh deuh i thimfung thla tu mipi sin ah an bu sining, tleihtleng, ruahnak le bia ka nak pawl cu zeitluk in dah thuk le kau in chim le rel kho asi lai timi cu thimnak a nai thluah mah tik ah a fiang chin thluah mah te ko lai dah…! tiah irrawaddy cherhchan in theih asi.\nLairam Sipin/Mayor A Ttuan Balmi Cu Mipi Thinlung Ah An Khaa Tak. An Tuanbia A Ttha Lo.Khuami Cungah Dawtnak An Ngei Lo


Ralzaam pawl caah ACR cawlcang nak in a lak in Cancer zawtnak zoh khawhnak a um lai – Chin World News Evening\nRalzaam pawl caah ACR cawlcang nak in a lak in Cancer zawtnak zoh khawhnak a um lai\nSeptember 26, 2020 Salai Van Chin News\nACR Chairman James Bawi Thang Bik||Ralzaam pawl caah ACR cawlcang nak in a lak in Cancer zawtnak zoh khawhnak a um lai||A ra lai mi October thla ah ralzaam pawl( UNHCR card/catlap le community card) ngei mi hna pawl hna caah Cancer zawtnak lei ngandamnak kong fimthiamnak pek nak le zawtnak zoh piaknak cu ACR le National Cancer Society Malaysia (NCSM) hna I fonh in tuah a si lai i a ho poh nih rak i zoh tel khoh a si. Zawtnak zoh nak ding cu a tang lei bantuk hin a si lai.\nA voikhatnak (2 October 2020)\n2 October 2020 ah Cancer zawtnak lei ngandamnak kong fimthiamnak pek nak le zawtnak zoh piak nakcu a um lai i zawtnak hmuh mi um ah cun 9 October 2020 ah National Cancer Society Malaysia (NCSM) siizung ah a man lo tein thlopbul piak a si lai.\nA voi hnihnak (6 November 2020)\n6 November 2020 ah Cancer zawtnak lei ngandamnak kong fimthiamnak pek nak le zawtnak zoh piaknak cu a um than lai zawtnak hmuh mi um ah cun 13 November 2020 ah National Cancer Society Malaysia ( NCSM) siizung ah man lo tein thlopbul piak a si lai.\nA voikhatnak ni (2 October 2020) i Cancer zawtnak lei ngandamnak kong fimthiamnak pek nak le zawtnak zoh piak nak hmun cu a tang lei bantuk hin a si lai.\nA Caan – 8:30 am -12:00 pm\nAhmun – Senthang Christian Fellowship\n2nd Floor, 50, JALAN SUNGAI BESI,\nGarb Address: TAI HIN ONM MOTOR SDN BHD\nAwṭha Esther Dawt Chin Sung nih myanmar mipi hmaiah a chimmi-VIDEO\nThantlang Pate nih Vice President Henry Van Ṭhio kong a chimmi cu khuaruahhar ngai a si


Vawlei Cung Ram 20 Ah Cun Neih A Khatmi Hna Ithitumhnak An Cohlan Cang I June 8 Hi An Ni Ah Ser An Timh Beh — Salai Ephraim Thawngpang\nVawlei Cung Ram 20 Ah Cun Neih A Khatmi Hna Ithitumhnak An Cohlan Cang I June 8 Hi An Ni Ah Ser An Timh Beh\nKan theih bantuk in neih a khatmi nu le nu,pa le pa asiloah (lesbian, gay, bisexual, transgender, transsexual, queer,questioning, intersex, asexual, ally, pansexual)pawl hna cu an mah duh ning tein cawlcangh ko hna seh tiah vawlei cung ram pa 20 hna nih cun t’ha tein an cohlan cang hna.cun neih a khat mi hna pawl nih vawlei cung ram dangdang ah cun aalan”flag”an ser i hmun kip ah an tar cang.cun pin ah june 8 ni paoh hi cu neih a khat mi pawl hna nih kan mah ni a si tiah “Month of Pride” tiah min an sak.\nCun june 8 paoh ah cun neih a khat mi duh paoh in a nun a hmang mi hna group pawl nih cun a phun phun in zuamcawhnak puai zong an tuah i a cozah nih cu bantuk phunghram a awnh nak hna ram le bangah cun t’ihnung ngai khi an si tiah an chim. asinain US cozah nih cun ramkip ah US Embassy a chiahnak hmun US aalan”flag”an tar nak pawngah cun neih a khat mi hna “Month of Pride”aalan tar ve cu a senh bak hna lo tiah an chim.\nHi thil hi Obama term lio ah khan cun US aalan’flag”pawng teah cun mi hur pawl hna aalan cu a rak tarter hna na in Trump le a hnuzultu pawl hna nih cun an duh bak lo i a kham bak in an kham hna tiah an chim.US Embassy hna nih cun US aalan’flag” pawngah mi zei hmanh nih ningcanglo aalan”flay”cu nan tar ve awk a si lai lo tiah thawngzamhnak an tuah i an kham peng hna tiah an chim.\nUS Embassy um nak hna le Brazil ram, Israel le Europe ram chung khuapi a si mi Latvia ram hna ah cun “Month of Pride”aalan tar an seh hna lo i biatak tein an kham hna tiah an chim.hi neih a khat mi hna “Month of Pride”pawl hna nih cun aalan cu New York khuapi chungah US ram chungah tar an timh hi a voi khat nak lawng a si rih tiah an chim.\nTagged Vawlei Cung Ram 20 Ah Cun Neih A Khatmi Hna Ithitumhnak An Cohlan Cang I June 8 Hi An Ni Ah Ser An Timh Beh\nAmerican Cozah Mawi A Cei Deuh Lai Turkey Cozah Dah? US Nih Order A Chuah Hnawh Cang →\n← China Cozah Nih Zei Tik Hmanh Ah US Kut Tangah Cun Kan Um Lai Lo Tiah A Leh Nah A Tuah Ko Cang


Khah! Hitihin An Tuah Taktak Ahcun A Ṭha Taktak Cang Ko Lai Hih Thantlang Sathahnak Le Ngunkhuai License Cuakzuarnak An Tuah Lai – Chin World News Evening\nKhah! Hitihin An Tuah Taktak Ahcun A Ṭha Taktak Cang Ko Lai Hih Thantlang Sathahnak Le Ngunkhuai License Cuakzuarnak An Tuah Lai\nAugust 13, 2019 Salai Van Chin News\n2019-2020 kumkhat chungca Thantlang Market sa thahnak hmun hnih ah License cawkzuarnak cu August 16, zinglei 10 in sipin zung ah an tuah than lai tiah kan theih.\nHi sa thahnak License cu ramchungmi le kum 18 a tling cang mi hna paoh nih sok khawh a sinak le August 15 zanlei suimilam 4 tiang soknak ca chiah khawh a sinak kong thawngthanhnak an tuah. Cawk zuarnak chungah sipin nih ri a khiahpiak ning hna cu; Sa thahnak market hmunkhatnak (Biakinn sang) Sasen (Ks.6,755,000), hmun hnihnak (sianginn sang) (ks. 2,850,000), Vok hmun khatnak (ks.11,210,000), hmun hnihnak (ks.6,600,000), khualuh man (bi-khun) (ks.700,000), sipin ngeih mi dawr kip ah ngunkhuai halnak (ks.1,510,000) le Saphaw lak duh tu caah (460,000) an si.\nHi Sa thahnak License cawkzuarnak cu ni kumnak in tukum ah (sa thahnak hmun khat ca) Sasen ah 5,000 le Vok ah 10,000 an kai pin ah sipin ngeih mi dawr kip ah ngunkhuai halnak caah 10,000 tiin an kaiter deuh.\nKum khat hnu kum khat Sa thahnak License a kai deuh caah a luancia 2018 kum khat ca sa thahnak License rikhiah piakmi a tamtuk caah Sianginn sang Sa thahnak hmun cu an rak khar, Cu bantuk in Biakinn sang sa thahnak hmun zong rikhiah mi man a fahtuk pin ah le cuai tling in zuar a si lai ruangah an rak ngamh lo i License aho hmanh nih an rak la duh lo. Asinain Sipin nih sacuai (Tickle) an thumhpiak than hna caah kaphnih hnatlaknak in an rak lak than hnu ah, Sa zuartu hna nih ningcang lo in sa an zuar caah voi hnih hrawng ralrin pek le ks. 40,000 dantat an i huah bal cang tiah kan theih. Credit: Thechinlandpost.Info\nSalai lungthli Tum Nawi Tiva Tlang Hrawn Ah Private Pupa Ram A Um Lo


Achuah Kum Le A Rian Tuan Nak Kum Ai Keih Lo – Chin World News\nAchuah Kum Le A Rian Tuan Nak Kum Ai Keih Lo\nPosted By: thawng March 19, 2019\nMandalay Chian Aye Thar San No (12) Tanghra siangin sayama pakhat cu lahkhah ting 78 an hal than.Mandalay myo Chan Aye Thar San myone No (12) tanghra sianginn sayama Daw Mar Mar Myint cu tanghra a awnnak i a chuahni le sayama a tuannak i a chuahni pawl aa khah lo caah pension a lak dingmi kumnak saudeuh kum 3 a hlei in rian a tuan sual. Mah thil cang hi Daw Ma Mar Myint kum hi tanghra a awnnak ticket ah a ummi a chuah ni in dawi ahcun a tu ahhin kum 63 a si cang lai tinak a si.\nEducation zung nih thlak piakmi riantuannak cauk chung i a chuahni ningin tuak ahcun pension laknak kum cu kum 60 tlin ahhin a si. A tu bangin chuahni aa palh caah Daw Ma Ma Myint cu pension lak cang dingmi can ah la ti loin kum 3 le thla 7 a tuan i lahkah ting 78 renglo a hmuhmi kha an hal than. Mah kong he pehtlai in saya pakhat nih a tanglei bangin a chim “riantuannak cauk lei a tlai tu a ho dah a si. Riantuannak cauk chuah sianghlei run awnnak mark, certificate, reign kaiternak/ thialnak ca vialte an khumh dih ko.\nMah vialte kha tuanvo ngeitu nih a chek i a min a thut ko cu teh. Riantuan can a luanmi kong ah tuanvo ngeitu hi cazi, sianginn uktu sayaci, cun sayama nu hna hi an si ko. Cun mah sianginn kha kum chiarte a zohfel tu TEO, DTEO pawl zong tuanvo an ngei ve. Pension a hun lak ceo in an theih mi hi cu a hman ti lo. A lih in a rak pekmi a si zongah a dihlak in an hal than awk a si ti lo” tiah thawng zamhnak ah fiang ngaingai in a chim.


Australia um mi kan dihlak in kan theih ding mi; CCCA Australia nih theihterhnak a tuah ve cang\nAustralia Chin Khrihfabu hna, Coronavirus ruangah lungre thei vansang au kan um lio cio caan asi. Hi zawtnak hi a karh chin nak hnga lo kan dihlak in tuanvo kan ngei. Nihin [March 18, 2020] ah kan Prime Minister, the Hon. Scott Morrison, MP, nih thawng a kan thanhmi chung chungin Khrihfabu kan i pumhnak vialte a hnor suan mi an um. Sihmanhsehlaw, Pathian he kan i pehtlaihnak le pumpak kan zumhnak a zor nakhnga lo mah le Khrihfabu cio nih a tanglei bantuk in biatak tein ṭan nan rak lak cionak lai kan in nawl hna.\n1. Minung 100 nak tam deuh pumhnak [thlacam pumhnak, puai] i tonnak paohpaoh tuah rih lo ding. 2. Khrihfabu nih a ngeihmi gospel team kal, CCCA pulpit exchange, crusade, training, camping, rawlhrawmnak or concert tibantuk tuah timhmi tuah rih lo ding. 3. Biakinn pumhnak vialte tlawmter deuh ding le pumhnak hme tete tuin thlen piak deuh ding. Pumhnak hme tete a tuahmi hna nih Australia Cozah nih an tuah ding an kan fialmi [social distancing and hygiene practices] ning in tuah ding a si lai. Social distancing timi cu aa pummi hna he 1.5 meters [pe 5] hlat in nan um peng lai.\nKut nan i tlai hrimhrim lai lo. Kuh [hug] nan tuah hrimhrim lai lo. Hygience practices timi cu kutka luh chuahnak ah alcohol 60% aa telmi kut tawlnak [hand sanitizer] nan chiah peng lai i nan i tawl lengmang lai. 4. Nan mah le Khrihfabu cio ah tarnu tarpa, a phanthar mi, midam lomi le rawl, eidin, sivai, aa cawk kholomi or rawl aa cawk manh lomi tete caah bawmhchanhnak siseh, Coronavirus a ngeimi an um sual ah zeitindah thinlung taksa thlarau lei bawmh chanh khawhnak caah a herhmi budget le plan zong i suai cia chung ding.\n5. Online in pehtlaihnak fak deuh le tam deuh in ser ding le, pumpak cio nih Pathian he an i pehtlaihnak caah pumhnak, thawngtha chimnak, thlacam ttinak ngehi piak ding le zumtu pakhat cio nih Pathian rian pehzulh tein an ṭuan khawhnak hnga thawhlawm peknak, cheuhra cheukhat peknak vialte kha online /netbank in fawi zang deuh pek khawhnak serpiak ding.\nCCCA Ramchung Khrihfabu pakhat le pakhat kan i pehtlaihnak ah Khrihfabu kip nih kan ngeihmi facebook page tete zong a tanglei bantuk in kan rak langhter i live a thlah khomi sin ah pumh i hrawm cio hna u sih. “Ka min in kawhmi ka mi hna nih khan an lung an ṭhumh i thla an cam i ka hmai kha an kawl i an lam ṭhalo khan an i mer ahcun, van khin ka run theih lai i an sualnak cu ka ngaihthiam hna lai i an ram cu ka damter lai.” 2 Chanrelnak 7:14] Bawipa nih him tein in chia ko hna seh, CCCA: Australia\nBe the first to comment on "Australia um mi kan dihlak in kan theih ding mi; CCCA Australia nih theihterhnak a tuah ve cang"


CCN, NCCF le NCCYF Upa Tonnak An Ngei – Chin Community in Norway\nDecember 22, 2011 ccn 0 Comments\nNorway um Chinmi huap in kan i hruainak buu asimi CCN (Chin Community in Norway), NCCF (Norway Chin Christian Federation) le NCCYF (Norway Chin Christian Youth Fellowship) upa hna cu December 16 zanlei, Stavanger khua, Pu Van Thang te inn ah tonnak le biaruah ttinak kan ngei hna.\nBiapibik in ceihmi hna cu, Norway Chinmi hna nih kan rak tuah tawnmi,’ lentecelh in i hawikomhnak’ cu CCN nih tawlrel ding in peek le riankhinh asi cang caah, CCN upa hna nih zeitindah kan tawlrel lai timi kong ah ruahnak hal/chuahnak le Europe ram hna ah khua asa mi Chinmi hna zong nih rak tuah tawnmi, ‘Lentecelh in i hawikomhnak’ cu Norway ah tuah kho ding in EU Chin upa hna nih ruahnak le duhnak a um caah zeitindah kanmah Norway ummi Chinmi leiin kan ruah/tawlrel ve lai timi kong kha biatak tein ruahnak chuah le ceih cu asi.\nCCN upa lei in Peter Sang Lian Thang (President), Pastor Pum Za Chin (Vice President), Pu Van Thang (Secretary) le Pu Hmun Cung Nung (EC member) hna an i tel kho i, NCCF lei in Pastor Ceu Mang (Consultant) le NCCYF lei in D. Cung Cem Bik (Chairman) le Ral Siang Mang (Secretary) hna an i tel kho hna.\nMeeting Record hika (Pdf) ah rel khawh asi.\nPrevious Previous post: Norsk Folkehjelp Nih 2011 Frivillighet Laksawng A Hmuh\nNext Next post: 2012 Ah Norway Nih An Kan Laak Tthan Lai


DAW Aung San Su Kyi Nih Thong A Tlak Lio Chung Kawl Ram Buai Nak Hi Pakhat Hmanh A Rak Theih Lo.By Lawyer (Sihni) – Chintanbo\nDAW Aung San Su Kyi Nih Thong A Tlak Lio Chung Kawl Ram Buai Nak Hi Pakhat Hmanh A Rak Theih Lo.By Lawyer (Sihni)\nMay 25, 2021 admin THEIHTLEI 0\nHi bia hi a tu-ah a chuak cang tinak silo i,tlawm pal te a rak i langh lio ah khan,Asihni lawyer nih a chim mi a si.Aung San Suu Kyi hi a dam hnga maw? Khawika dah a um hnga? tihi zapi nih theih duh cio mi asi. Tuni Court a kalnak i a sihni pa nih fiang tein a chim cang. Ralkap hna nih hin a taksa ah harsatnak an pe hnga maw? Thinlung lei zawtnak hna a ngei hnga maw ti mi biahalnak tampi a chuak. Asinain tuni i a Sihni pa chim ning ahcun Suu Kyi hi ngandam ngaimi muisam a put pin ah a umtu ah lungdong lomi hmuh khawh asi tiah achim.\nCun February ni 1 i hram hram in Ralkap nih an tlaih hnu kan a umnak hi fiang fai in theih khawh a si lo. Asinain a sihni pa nih cun hi ti hin a chim. Suu Kyi hi a hramthok lai ahcun a um nak Naypyidaw inn ah hren a si nain atu cu hmunhma theih lonak ah mit huh buin an kalpi i mah ka cun a um cang tiah a sihni (lawyer) nih hin a chim. A umnak hi aho hmanh nih fiang fai in an chim kho lo. Lenglei kong pakhat hmanh a thei lo ti asi. Lenglei buainak hi suu kyi nih hin pakhat te hmanh a thei lo. A chuah tikah cun a lau ngai te men. Source: The New York Times\nRelchap: Breaking News: Kawl Ralkap nih February 1 in hramhram uknak an lak hnu in a voikhatnak caah tuni khan Suu Kyi cu Court biaceihnak ah hmuh asi. Court biaceihnak ah tuni khan a rak chuak. Court hi Naypyidaw ah asi i caan tawi te lawng caan a hmang.\nCourt i biaceihnak tuah hlan ah hin Suu Kyi le amah Sihni (lawyer) cu minute 30 hrawng i chonhbiaknak an nei ta manh. Suu Kyi hi video 1 i a langh ning ah a ngandam ngai ko mi minung a lo i tumruh tak tak in a um ko timi hmuh khawh a si.A sihni lawyer nih a chim ning ahcun Suu Kyi nih party NLD cu raltha tein dirpi peng a timh i Suu Kyi nih hin NLD hi mipi hna Party a si. Mipi an um chung cu Party hi a thi lai lo tiah a chim, tiah a chim.Suu Kyi hi tutan kawlram thimnak ah sualnak phun phun in tazacuai a si i a vanchiat ahcun a dam chung zong thong thla kho a si tiah langhter a si fawn.\nSuu Kyi hi a hramthok lai ahcun aummnak Naypyidaw inn ah hren a si nain atu cu hmunhma theih lonak ah mit huh buin an kalpi i mah ka cun a um tiah a sihni (lawyer) nih hin a chim. Suu Kyi tazacuainak hi thla tampi a kal cang nain biaceih ding cheukhat cu ralkap lei nih hin biaceih lai te ah cancel hna an tuah than. A voi 2nak Court Biaceihnak hi June 7 ah a si than te lai. Source: The New York Times\nZophei Mipi Le CDF Caah Ralrin Pek Nak,Ral Hrang An Vak Cang Lai Khua Kip Tein Ralring Cang U.\nJapan Ram Tokyo Khua Pi Ram Dang Zung Hmai Ah Ih Buin San Dah An Piak.


Israel Prime minister Naftali Bannett le US President Joe Biden itonnak meeting ngeihnak ah an chim bik mi hna cu, – Kawltu Team\nIsrael Prime minister Naftali Bannett le US President Joe Biden itonnak meeting ngeihnak ah an chim bik mi hna cu,\nAugust 27, 2021 August 28, 2021 Pu Tawn Mang\nPresident Joe Biden le Israel’s Naftali Bennett hna nih an chim bik mi hna cu, Iran’s nuclear programme, Biden administration nih Diplomacy hmang in Iran le Israel hi iremhnak an ngei khawhnak hnga, kalpi an tim mi le Iran nih Joint Comprehensive Plan of Action (JCPOA), cu international sanctions ah theihthiamnak ngeih piak ding ah an nawl, Biden cu Barack Obama hruainak tang ah, Vice President tawn lio ah khan JCPOA kal ning phung le ning lam theih fian tu arak si.\nBennett’s predecessor, Benjamin Netanyahu, belte nih cun Nuclear Deal arak doh bak khi asi ve, Bennet le Blinken hna ibiaknak ah PM Bennett nih President Biden a hmuh hlan ah US officials dang dang hna an hmuh, mah chung ah US Secretary of State Anthony Blinken a tel ve, Bennet staffer hna nih cun Israel cu an dir hmun ning te in adir peng ko, US nih Nuclear Deal hi pawm lose tiah an duh, Asi nain an pawm duh le duh lo cu Biden administration nawl asi, Israel nih cun mah kong ah hin hmalaknak a um lo hmanh ah, amah te in lamkawl aher lai tiah ati.\nBennet team hna nih hin Washington ah hin itonnak vawili ngei in akal cang, akalnak chan cu Biden nih Nuclear Deal ah aruah ning theih piak le theih fian an duh, PM Bennett nih Israel Nuclear kong ah fiang deuh in ahmuh ning US sin ah chim piak, Biden administration nih bia arak kam cang mi, Israel’s Iron Dome missile defense system sersiam than ding hna cu ceihpi ding, Israel mi tam deuh nih US luh nak Visa waiver buaipi hna khi atu tan biapi ngai in an ceih mi hna asi.\n← Atu lio alar bak mi Zambian Pastor pakhat nih Jesuh bantuk in thlan ah phum in nithum hnu ah katho than lai ati, Nung bu in thlan ah an phum hnu ni 3 nak ah cun arak thi diam amak ko,\nKabul airport in minung lak cuahmah peng asi rih ko mah chung in nihin ah minung zakhat hna cu thlatthlaih hertuk mi anrak um ralhrang misual hna an si kho men? →


Video: Phungki Pakhat Le Nu An I Velhnak Cu A Linsa Taktak – Chuncha News\nPhungki pakhat le nu pawl an i velhnak cu media ah a hung lar ngai, Nu pakhat angki rang a hruk mi nih khan mah phungki pa nih hin ka paw hrawng ah a ka tongh tham tiah a puh I, nu pakhat ve nihcun pakhat pa zong nih keimah zong a ka tonghtham ve tiah a puh ve lio ah phone in video a zaih chihmi cu phungki pa nih cun a thin a hung tuk i, mah video na zaihmi hi off cang tiah a chim.\nNu nih cun video a thlakmi cu a off duh lo ruangah an buainak hi a sang thluahmah i, mah ti pi hin video kan hmuh bantuk in an i velhnak a si tiah theih asi. Nu pawl nih hin an nek ngai ve hna tikah biatak tein an I phomh nak hi a si. Phungki pa tar deuh mi cu biatak tein a zuam ve i a hnu ahcun nu hna nih an zuam hnawh taktak cu a thih dengmang ko, Lung in an chech chih, an thuat chih, Mi pa pakhat nih theh manh hna hlahsehlaw an hlauh ko lai..\nMah hi Thailand Myo pakhat, phungki sianginn kulh chungah thil a cangmi a si i, ka paw a ka tongh tham ti I puhnak ruangah hi bantuk thil a cang nak a si tia theih a si. Mah kong ah hin a ho deuh hi dah a dik mi le a hmang mi an si timi fiang in an chim khawh lo nain, Social media ahcun nu pawl an cawlhcangh ning hi a tha lo i sumdawngnak ah an hmang duh ruangah a si caah a ho poah hi I ralrin uh tiah an chim. VDO #Crd #SiThuMaung\nTutang ah a mah nih cohlan nak a tuah nak le ai lawmnak cu mipi sin ah langhter nak a tuah Cucu a tanglei ta an si: Chinmi caah hero bantuk a si mi Dr. SASA nih cathanh a chuah cang, Chin ram NLD caah biatak a chuah ve cang lai tinak a si. Chin ram NLD nih teinak an hmuh nak hnga caah Dr. Sasa min an langh ter ve mi kong ah a tu bantukin fianghlang tein cathanh a chuah hi a si.Cathanh chungah” Chinram NLD nih keimah zong akan telh ve caah ka lunglawmhnak ka chim kholo e tiah a chim. A sinain Chin mipi ca le Chin ram caah a si lai tiah a chim fawn. Pathian nih dirpi ko seh. Dr. Sasa cu zumhtlak a si peng ko caah Chinmi a kan deub hrimhrim lailo tiah kan i ruah chan ko. Amah nih a tial ning tein..


Breaking News : Ralkap Nih KIA An Phomh Than Hoi Cang – Buanchukcho\nRalkap nih KIA hriamnam ngani in an kah hoi hna. Ralhrang nih KIA ramchung lei ah hriam ngan in an kah Wainmaw peng Wuyang khua pawng ah tuni chun 12 hrawngah bomb puah thawng theih a si. Ralhrang nih Waingmaw hrambunh tatzin 58 umnak in Nanzaw yang khua KIA ram chung leiah hriam ngan in an kah mi a si ti in a hmunmi.\npakhat nih a chim. Waingmaw 58 tatzin umnak in Nanzaw yan khua an kah ti cu a hmanmi a si. Washaung khua in a thawng theih khawh a si. A voi thumnak an kahmi cu inn zong ai hnin dih tiah pakhat nih cun a chim Hi bom puah ruangah a thimi an um le um lo cu the 74 media nih kan hlat cuahmah rih tiah an langhter. Waingmaw peng Maingnaa check gate cu.\nJune 23 zan 7 hrawngah KIA nih an rak kah bal cang caah a tu an kah hi a si lai tiah an chim. Relchap – US ah minung million 180 leng nih COVID sii kan i chunh lioah million tampi nih covid siichunh hi an duh ve lo. An duh lonak a ruang a tampi ve. Laimi chung hmanh in a duh lomi nan um cu mu. Evangelical Khrihfa pawl cheukhat zong nih an zum lo i.\nAn i chun duh lo ti si. COVID sii a chunmi kan tamtuk cang tikah state tampi ah mask a hruk lomi an tampi cang. Asinan atu hi ram tampi ah COVID zawtnak thar “Delta Variant” timi a chuak tthan. Mah covid zawtnak thar a rianttuan ning hi a tthawng tuk ti si. India ram zongah mah zawtnak in a thimi an tampi cang. Atu US ram chung state 50 ah.\nMah covid zawtnak thar hi a darh/a um ti si. Ttih a nung tuk ti si hoi. Mah ruangah mask i hruk tthan ding tiah thawng a thanhmi state zong an um. COVID zawtnak thar “Delta Variant” a chuak tthan. US ummi zong i ralring tthan ding si lai, covid sii na chunh cang zongah. A bik in covid siichunh a duh lomi state ah a karh a fawi lai ti si. Credit – Van Tum\nYangon Ramthen Thingangyun Ah Chin Mi Pakhat Tlaih A Si Hnu Ah A Um Nak Theih Asi Lo


Lainu Lainu Ram Thumnaak Zei Ruang Ah Na Phanh Naa Fiang Lo maw ? – THLIZIL THAWNGPANG\nLainu Lainu Ram Thumnaak Zei Ruang Ah Na Phanh Naa Fiang Lo maw ?\nMay 15, 2019 Zohnuam Chin, Hmuh ning, Ramkhel, Zohnuam\nA ruang ruang tampi cio in Malaysia le India kan phan i ralzaam kan sawk . Ralzaam kan sawk tik ah Laimi tampi cu Kawl uknaak tang i (rights) tinconaak aa khah lo mi tampi kan theih ko lai nan a chim zia kan thiam lo caah “pawta” tin a chimmi hi kan tam bik men lai . Tinconaak Kawl he tahchunh in tuni tiang kan ngah rih lo i Kawl lak zong in hnawl /zohniam kan tong peng ko . Cun.\nBiaknaak lei zong in tuni caan tiang zaalong ten Biaknaak nawl kan nei hlei lo i a zei lei kip in nehsawh /nautat kan tong peng rih mi cu a ho pauh theih dih a si ko nain kan chim thiam lo mi le kan ruah phak lo caah “pawta” tin lawng a fawinaak in kan lak cio dih hna i ralzaam kan si, ram thumnaak cu kan va lan beh chap rih.\nCu pawl cu um rih ko seh , ralzaam timi cu zeidah a si i zei ruang ah dah na zaam? A fawinaak in ralzaam timi cu mah ram ah humhimnaak um lo ruang ah nehsawhnaak, uknaak ,thihnung a si caah kan zaammi a s.\nZiah a si cun ho Kuttang dah um kan duh lo ? timi tal fian ding a si cang.\nCu buin cun ram thumnaak kan hei phanh hnu Kawl ca in status tial kan uar tuk mi, Kawlhla sak i Facebook ah upload te hna,Kawl status hna mah wall ah khat lak share te hna ,Kawl pa he chawnh duh tuk te hna, Kawl lemcang uar tuk te hna hi Kan tlaunaak le kan taw kan i hmuh lo naak phun khat a si.\nKawl hlan ah miraang kan ram an phan ta,Aungsan hmanh Laitlaang a phan ballo tin na thei ve lo maw?\nMiraang pawl nih ca tiang an kan tuah piak , miraang nih thil an hmuhchuah ngawt dih buin na hlawtnaak Kawl na hlorh than mi hi cu mitlau na si cang.\nRamtha bik um ve i (Kawl he aa pehtlai mi pauhpauh) a uar tuk mi cu mitlau nan si kha i thei uhlaw a par palek zong nan phan kho lai ti ka zum lo, cu pawl vaansang an tawng ti ka thei ballo . Kawl ruang ah Chinram kal taak in ramtha na phanh hnu kan laihri a kan tantu hna holh ,minung le nun na hlorh thanmi hi mitlau naa theihnaak cu a si.\nHi photo kan tar chungah atel mi kan um sual cun ruahzia rak ka thiam te uh, nanmah pumpak kan ti hnawnh duhchan kha si hrimhrim lo .\nCredit- Mitthli Rilli\nPrevious Post:Facebook Ah A Poi Tawn Mi Hna Thil TeTe\nNext Post:Teinak Le Hlawhtlinnak Hmuh A Duhmi Mino Nih Hlathlai Hrimhrim Ding Mi Skill Panga


Tulio Vawlei & Gospel Karhterning Kum zabu 21 ah kan um i, smartphone, social media le internet (online) in thil hi tam deuh kan tuah cang. – Hakha Cherry\nTulio Vawlei & Gospel Karhterning Kum zabu 21 ah kan um i, smartphone, social media le internet (online) in thil hi tam deuh kan tuah cang. Phun dang in kan chim cun, technology le digital in thil hi fawi deuh le rang deuh in kan tuah khawh cang. Cun, tulio vawlei cu thiamsang le cawnsan chan zong si caah “cauk le capar” hi ttial silole rel zong biapi tuk. Tu bantuk chan ah thlarau khamhnak gospel hna van karhter ding hi a fawi lo taktakmi si – a ruang cu minung nih Pathian bia nakin vawlei thil le taksa nuamhnak hi an kawl in duh deuh cang. Pathian thangtthat pah zong in “smartphone” deh si cang – minung lungthin, ruahnak le nunnak ah Pathian bia a lut in pil kho ti lo.\nTulio kristian tampi hi thlarau ah harsatnak tampi kan ton lio si. Cu chinchap ah Covid-19 nih a kan tlakbuat hoi le, taksa he thlarau he zaw ngai in kan um. Nain, zumtu cu lungdong le vansang in um ding si lo. Pathian timhlamh le program hoih in vawlei ah thil hi a can le tlun ding si ko. Tulio kristian nunnak dirhmun hi pathum in kan tthen si cun:\nCheukhat kristian cu thlarau ah an thi vawlei thil le taksa nuamhnak ah an chuak kho ti lo. Cheukhat kristian cu thlarau ah an zaw (biatak an fiang lo, tihalnak an ngei, chunglei damnak an ngei lo.Cheukhat kristian cu thlarau ah an vaivuan laklawhnak, lunghrinhnak an ngei kohhran, tlaihtleng tbk phunphun um ruangah.\nKristian siseh, zum lotu siseh – thlarau khamhnak le gospel lawmhnak chung kan umter khawh nakhnga caah; tulio vawlei hoih thil phun thum kan tuah khawhmi si. Ka van langhter dingmi pathum caah, kan tthawn le sian taktak a hau.\nPakhatnak cu “cauk le capar” tampi chuah hi si. Pathian kong, kohhran kong, zumhnak kong, khamhnak kong tbk a tawi he sau he rel ding tampi kohhran nih a ngeih ding si. Kum khat ah kohhran pakhat nih cauk pakhat hi chuah lengmang sehlaw, tulio Laimi level cun a za tuk hnga. Cauk le capar ah kan tthancho locun, kan tuaktannak, kherhhlainak le kan hmuhning a der lai i, fekfuan in kan kal thai lai lo. Cauk caah phaisa sengson hau, ttialter hau, edit hau le zuar hau – cucaah kohhran le community (organization) hmanh nih an buaipi huam tawn lo. Thiamsan le cawnsan chan kan ti ahcun, cauk le capar tthattha ah kan rum hau ko.\nPahnihnak cu “social media” ah tthawn hau. Media thilri ngeih hau. Thlahtu zong fial an hau. Video tawi he sau he tuah hau. Sermon, cawnpiaknak le thangtthatnak tbk zong tuah hau. Social media ah umtermi bal hi – ttha ve hna seh. Kohhran nih media latu zong nihlawh pek ding tiang in riankhenh a ngamh hau. Cauk le cauk lawng in gospel karhter a za lo men lai, cucaah social media in karhter a hau ve. Kohhran nih social media in gospel karhter ve usih timi saduhthanh a ngeih cun, tangka sengson hau, media thiammi riankhenh hau (nihlawh in), sermon (zumhnak/cawnpiaknak) tbk tlamtling le felfai in video (dvd/youtube) tbk ah umter hau.\nPathumnak cu “biaruahttinak” hi ngeih lengmang hau. Cu bantuk cu, “biahalnak & bialehnak program, seminar, workshop, ceihttinak (discussion) le biadohnak (debate) tbk program” hna hi tampi tuah hau. Theihhngalhnak le tuaktannak ah tthanchonak a kan pek lai i, zumhnak ah tthawng le fek in kan um kho chinchin lai. Vawlei cu ai ralkahmi le dangmi in a khat ti khawh si. Cucaah, biaruahttinak tampi ngeih hi a biapi tukmi si – ningcang, dikmi le biatak chung um khawhnak caah. Mah bantuk tuah hi budget le caan dih ngaimi si, nain gospel karhternak ah tulio vawlei hoih cun a herh cang.\nKum 2021 pinlei cun cunglei ka langhtermi pathum hna hi kohhran nih hmaithlak kho sehlaw; kohhran tuanbia caah siseh, tlaihtleng dirkamhnak caah siseh, Pathian sunparternak caah siseh, gospel karhternak caah siseh – hlawknak le tthatnak tampi a chuahpi lai tiah ka ruah. Kum zabu 21 Laimi kohhran le kristian zong gospel karhternak pehtlai ah “ruahnak thar le rianttuanning thar” kan ngei hau cang.Credit-Chin UPC Denmark\nCovid pulrai cu thlapa thlakua fai asi cang Camipuai hmanh kan rak dih manh lo Hnawhnam thlalau ngai in kan rak kir cio


Khah! Hi Hla Hi Rak Ngai Ve Tuah Laimi Kan Sining Te Bak A Hun Phuan Cang Hi A Hman Khawhning Cu (Video) – Chin World News Evening\nAugust 28, 2019 August 28, 2019 Salai Van Music and Videos\nHi ka hun ngaih cu ka nichuak tuk. Zeihme a ruahnak si hnga tiah ka ruah. Ahnu ah kan hun i fiang mi caan upatnak kongah a si tiah a phi ka chuah. Hihi capo nihchuak sawhsawh a lo ngai nain a hman taktak mi asi. Laimi nih kan ton lengmang mi asi. Kanmah nih Caan uk kan timh i, kan daithlang, pumh kan tlai, zarkhat ah voikhat te asi ko nain, a caan hman tein kan kal kho bal lo.\nMiraang hi zohchun awk tlak bak an si. Caan an upat taktak, an timi cu Time Is Money tiah an ti. A sullam cu minute pakhatte zong tlai an duh lo i, a caan hman tein rian a ttuanmi an sinak a lang. Kannih Laimi cu meeting zong i hngah kan hau. Pumh caan zongah i hngah kan hau. Pumh lioah biaruah kan hmang ngaingai. Thawngtthachimtu pa nih a chimmi zong kan i fiang set lo i, pumh ttin in kan phunzai tthan.\nCaan zong kan hun chim ahcun thinlung ah a langmi cu Mobile phone hi asi lengmang ttheu. Zaantlaipi tiang Mobile kan bih kan zoh lengmang ruangah ih caan tiang kan thei lo i, zingka ah a caan te kan tho kho ti lo. Cucaah kan thawh tlai i, kan caan vialte kan tlorhnak asi. Tutan i video a vun tuahtu pa hi upat awk tlak ngaingai asi. Chan he kan tonmi le kan hmanmi te bak a hun chim phuan. Naite zongah hiti bantuk in a tuahmi a um bak cang. Share in thazaang rak pe ve teh.\nCaan a hnu pengmi na hawi kha van dokchuak tuah 😂#SHAREPARODYEmily Par – Ka Tta Van TthaPARODY dang ngaih na duh cun a tang link ah hin ngaih khawh a si.https://m.youtube.com/watch?v=-ceW7-bAbWU\nPosted by Roro – Alakua on Tuesday, 27 August 2019